Ο Ολυμπιακός θέλει να γίνει αφεντικό στην Τούμπα - Contra.gr - Live Sports Magazine\nΟ Ολυμπιακός θέλει να γίνει "αφεντικό" στην Τούμπα\nΔΙΟΝΥΣΗΣ ΒΕΡΒΕΛΕΣ ΤΕΛ. ΑΝΑΝΕΩΣΗ: 01 Οκτ. 2015 | 15:28\nΟ Διονύσης Βερβελές γράφει για τα πλεονεκτήματα του Ολυμπιακού έναντι του ΠΑΟΚ, ενόψει του ντέρμπι της Τούμπας.\nΔεν υπάρχει οπαδός του Ολυμπιακού που να έχει ηρεμήσει από το βράδυ της Τρίτης. Τι και αν χθες βράδυ το μενού είχε και τα υπόλοιπα ματς της 2ης αγωνιστικής, οι "ερυθρόλευκοι" στο δικό τους κόσμο. Η νίκη επί της Άρσεναλ μένει στην ιστορία. Αυτοί που βρέθηκαν στο Emirates έχουν κάθε λόγο να ανεβάζουν φωτογραφίες και βίντεο στα social media, να μην σταματούν να περιγράφουν τα συναισθήματά τους. Έζησαν το πρώτο "διπλό" του Ολυμπιακού στην Αγγλία από κοντά και αυτά είναι οπαδικά ένσυμα… Ο Ολυμπιακός μπροστά του πλέον έχει χρόνο για να σκεφτεί και να ετοιμαστεί για την αναμέτρηση του Ζάγκρεμπ, κόντρα στην Ντιναμό. Εκεί που θα κριθούν σίγουρα πολλά, όχι, όμως και όλα… Δρόμος θα υπάρχει, είτε με θετικό είτε με αρνητικό αποτέλεσμα.\nΓια τον αγώνα με την Άρσεναλ θα έχετε διαβάσει, αλλά και ακούσει πολλά. Αναλύσεις από πολλούς, για το τι έκανε ο Σίλβα, για τον ρόλο του Καμπιάσο στον αγωνιστικό χώρο, για τον Φινμπόγκασον, λίγο από… όλα κοινώς. Μεγάλη η νίκη, μπράβο, αλλά κάπου εδώ μπαίνει και τέλος. Πρέπει να μπει τέλος γιατί το επόμενο ραντεβού είναι το ματς που εγώ τουλάχιστον τόσο περιμένω. Μαζί πιστεύω και πολλοί φίλοι του Ολυμπιακού. Βλέποντας την ομάδα σου να κάνει "διπλό" στο Emirates, έχεις κάθε λόγο να πιστεύεις πως μπορείς να περάσεις από την Τούμπα. Και από την Τούμπα δηλαδή.\nΑυτά τα ματς για τον Ολυμπιακό των τελευταίων ετών δεν είναι εύκολα. Κάθε άλλο. Ο Ολυμπιακός φτάνει στην υλοποίηση των στόχων του, κατακτά πρωταθλήματα και Κύπελλα Ελλάδας, αλλά στα ντέρμπι κάπου… μπλοκάρει. Η ψυχοσύνθεση του οπαδού του Ολυμπιακού λέει "θέλω και τα ντέρμπι". Έτσι νιώθουν όλοι. Δεν θα αρέσει σε κανέναν να ηττηθούν οι "ερυθρόλευκοι" στην Τούμπα. Θα θεωρηθεί "χτύπημα" στο πρεστίζ, όταν έχει προηγηθεί ένα τόσο σπουδαίο "διπλό" όπου υποκλίθηκε η ομάδα του Αρσέν Βενγκέρ. Μια ομάδα που την ίδια ώρα μην απορήσετε αν στο Emirates πάρει το ντέρμπι με την Μάντσεστερ Γιουνάιτεντ.\nΜε τους ξεκούραστους θα πάει\nΟ ΠΑΟΚ δεδομένα θα είναι πιο κουρασμένος. Έχοντας το ματς με την Ντόρτμουντ δύο ημέρες και μετά από αυτό του Ολυμπιακού, θα βγάλει κούραση. Ναι, έχει παίκτες ο Τούντορ για να δώσει και ανάσες, αλλά θεωρώ πως εδώ δεν χωράει θέμα σύγκρισης με τις λύσεις που έχει ο Σίλβα. Για παράδειγμα ο Πορτογάλος προπονητής θα μπορέσει να δώσει φανέλα βασικού στον Ντουρμάζ που είδε από την τηλεόραση τη νίκη στο Λονδίνο. Άνετος, ξεκούραστος, καλείται να δείξει και στα μεγάλα ματς ότι μπορεί να κάνει διαφορά φέτος. Στο πέρσι βλέπετε, στο μυαλό όλων έχει μείνει εκείνη η ανεπανάληπτη ευκαιρία κι ενώ το ματς ήταν στο 0-0 στη Λεωφόρο κόντρα στον Παναθηναϊκό. Φανέλα βασικού μπορεί να πάρει και ο Μαζουακού που είδε το ματς στο Emirates από τον πάγκο. Θα έχει και ενδιαφέρον να δούμε την αντίδρασή του μέσα στο γήπεδο, αν θα… ακούσει τίποτα από τη χρησιμοποίηση του Σαλίνο στο Λονδίνο. Υπάρχει και τρίτος που είναι άνετος και ωραίος. Για τον Μιλιβόγεβιτς ο λόγος που ήταν τιμωρημένος. "Καίγεται" κι αυτός να δείξει στην Τούμπα. Ματς που γνωρίζει ως Σέρβος ότι μιλάει στην ψυχή των φίλων του Ολυμπιακού.\nΝα το πάμε ακόμη παρακάτω; Στην αποστολή στο Λονδίνο ήταν ο Τσόρι με τον Ντα Κόστα. "Αν χρειαστεί μπορεί να βοηθήσουν", έλεγε το ρεπορτάζ, ενώ ο Αργεντίνος το έκανε και δήλωση. Ακόμη και έτσι, τίθενται στη διάθεση του Μάρκο Σίλβα. Σε αυτή τη λίστα θα βάλω και τον Ερνάνι που και στο Λονδίνο πήρε λίγα λεπτά συμμετοχής και καλείται να αποδείξει. Πρέπει να κάνει ένα καλό ματς, δεδομένα θα τον βοηθήσει αν αυτό έρθει σε μια έδρα όπως της Τούμπας.\nΚάπως έτσι και… άθελά του φυσικά, ο Σίλβα στο "διπλό" επί της Άρσεναλ πάλι παίρνει άριστα στο θέμα διαχείρισης του ρόστερ και έχοντας τόσους ξεκούραστους, είναι σαν να έκανε το ροτέισον με ξεχωριστό τρόπο! Ποιος θα το πίστευε… Σημασία έχει αυτοί που θα μπουν στην Τούμπα να μην… μασήσουν, να μην διστάσουν και να βγάλουν τον καλύτερό τους εαυτό για ένα σπουδαίο "διπλό". Το γράφω εδώ και ημέρες. Ο Ολυμπιακός με "διπλό" στην Τούμπα περνάει μήνυμα προς πάσα κατεύθυνση. Θα φύγει από τον ΠΑΟΚ στην 6η αγωνιστική 8 βαθμούς. Ο Παναθηναϊκός θα έχει δοκιμαστεί μία ημέρα νωρίτερα στην Ξάνθη. Θα πει κάποιος δεν χάνεται ο κόσμος αν ο Ολυμπιακός πάρει και το "Χ". Ναι, δεν χάνεται, είναι μεγάλος ο δρόμος, μένουν ακόμη 24 ματς μετά από αυτό της Κυριακής.\nΝα υποθέσω πως η ΑΕΚ θα νικήσει τον Ατρόμητο. Ο Ολυμπιακός φέρνει "Χ" στην Τούμπα. Θα έχει 16 βαθμούς και η ΑΕΚ 13. Και θα ακολουθεί το ματς με την ΑΕΚ στο Καραϊσκάκη, μετά τη διακοπή. Δεν χρειάζεται να αναλύσω τι θα διαβάσουν τα μάτια μας. Για "διπλό" κορυφής θα λένε στην ΑΕΚ, θα κάνουν τις δικές τους βλέψεις. Γιατί αναφέρω τα παραπάνω; Ακριβώς για να εξηγήσω και στους πιο δύσπιστους πόσο σημαντικό είναι για τον Ολυμπιακό να φύγει με τη νίκη από τη Θεσσαλονίκη. Από χθες, είδα και γκρίνια για τον ορισμό του Γιάχου. Όπως βλέπαμε και την προηγούμενη αγωνιστική για τον Δελφάκη, τον Καλογερόπουλο και τον Αρετόπουλο. Δεν… άνοιξε μύτη, αλλά δεν βγήκε κανείς να το πει.\nΔεν λαμβάνω υπόψη μου το ματς του ΠΑΟΚ με την Ντόρτμουντ και κρίνω από αυτά που έχω δει ως τώρα στο πρωτάθλημα. Ναι, θέλει ψυχή και καρδιά να γυρίσεις δύο δύσκολα ματς όπως ήταν αυτό με την ΑΕΚ στην Τούμπα και αυτό με τον Ατρόμητο στο Περιστέρι. Άλλο ο Ολυμπιακός, όμως. Αυτό το γνωρίζουν και στον ΠΑΟΚ. Η μεταγραφή του Μπερμπάτοφ δίνει μια άλλη αίγλη στους Θεσσαλονικείς, είναι αλήθεια και εμένα τέτοιες κινήσεις ειλικρινά με γεμίζουν επειδή αγαπώ το ποδόσφαιρο. Δεν είμαι από αυτούς που απαξιώνουν το προϊόν γιατί αναζητούν δικαιολογίες. Ναι, δεν είναι το ελληνικό πρωτάθλημα το κορυφαίο στον κόσμο, αλλά μήπως πρέπει να κοιτάξουμε και τριγύρω μας τι καταφέρνουμε ως κοινωνία; Ο Μπερμπάτοφ αλλάζει επίπεδο τον ΠΑΟΚ, ο Ολυμπιακός, όμως, παραμένει το φαβορί και καλείται αυτό να το δείξει στο γήπεδο. Το πριμ από το Λονδίνο που μπορεί να έχει συνέχεια στη Θεσσαλονίκη, αποτελεί ένα εξτρά κίνητρο. Σίγουρα, όμως, το μεγάλο κίνητρο είναι το "6 στα 6" που κάνει 18 βαθμούς, μόνος πρώτος πιθανότατα και με διαφορά, λίγο πριν τα… επόμενα δύσκολα, με ΑΕΚ και Ντιναμό Ζάγκρεμπ. Δεν νομίζω ότι στον Ολυμπιακό θα συμβιβαστεί κανείς με το "Χ" και η αίσθησή μου από το Ρέντη είναι πως δεν θα πάνε με τέτοια μυαλά οι "ερυθρόλευκοι". Θα μπουν για να δείξουν ποιος είναι το αφεντικό στο ελληνικό ποδόσφαιρο.\nΥ.Γ.: Υγεία να έχουμε και προχωράμε… Καλό μήνα σε όλους. Ας είναι καλύτερος από τον προηγούμενο και… χειρότερος από τον επόμενο.\nΤρελάθηκε ο Ισλανδός σπίκερ στο γκολ του Φινμπόγκασον


Αναφορά για τα προβλήματα που αντιμετωπίζουν οι Σύμβουλοι ΣΔΕ - xenesglosses.eu\nΤετάρτη, 14/04/2021, 02:26\nHome / HEADER-NEWS / Αναφορά για τα προβλήματα που αντιμετωπίζουν οι Σύμβουλοι ΣΔΕ\n0αναφορά αντιμετωπίζουν Προβλήματα ΣΔΕ σύμβουλοι\nΔημοσιεύτηκε: 7:26 πμ Ιούνιος 6th, 2017 0\n(blog: passde.blogspot.com – e-mail: passde2016@gmail.com)\nΒασική αρχή των Σχολείων Δεύτερης Ευκαιρίας, είναι η βελτίωση των προσόντων (ατομικών και κοινωνικών δεξιοτήτων) και του μορφωτικού επιπέδου των μαθητών τους. Ομάδες στόχος εκπαιδευομένων είναι οι κοινωνικά ευπαθείς ομάδες, και για αυτό θεωρείται απαραίτητη η παρουσία σε κάθε ΣΔΕ ενός Συμβούλου Ψυχολόγου και ενός Συμβούλου Σταδιοδρομίας.\nΗ προϋπηρεσία τους από την αρχή λειτουργίας των ΣΔΕ έως σήμερα, είναι με συμβάσεις έργου και ως πέρυσι ήταν υποχρεωμένοι να εργάζονται σε δημόσια σχολεία με μπλοκάκι παροχής υπηρεσιών. Η εργασία με συμβάσεις έργου, έχει σαν αποτέλεσμα η προϋπηρεσία αυτή να μη μετράει σχεδόν πουθενά σε επίπεδο μορίων σε προκηρύξεις αλλά ούτε και μισθολογικά ως προϋπηρεσία σε δημόσιο σχολείο.\nΕπιπλέον, το ίδιο το ΙΝΕΔΙΒΙΜ στις προκηρύξεις του ορίζει τόσο χαμηλό μέγιστο των μορίων προϋπηρεσίας που εξασφαλίζεται με εργασία λίγων μόλις μηνών, με αποτέλεσμα εργαζόμενοι σύμβουλοι που είναι χρόνια στα ΣΔΕ να παίρνουν τον ίδιο αριθμό μορίων με συναδέρφους που έχουν πολύ μικρότερη προϋπηρεσία.\nΜέχρι και το 2008 η πληρωμή των συμβούλων γινόταν με καθορισμένο χρηματικό πόσο, το οποίο πληρωνόταν σε 3 δόσεις από την αρχή ως το τέλος της σχολικής χρονιάς και υποχρεωνόταν να παρευρίσκονται στα ΣΔΕ 3 φορές την εβδομάδα. Το ποσό αυτό έχει μειωθεί κατά πολύ και πλέον οι σύμβουλοι πληρώνονται ανάλογα με τα τμήματα που υπάρχουν σε κάθε σχολείο. Στην περίπτωση που εργάζονται σε ΣΔΕ με 6 τμήματα υποχρεούνται να είναι εκεί 3 φορές την εβδομάδα και η αμοιβή τους είναι 60 ευρώ μεικτά τη μέρα. Αν τα τμήματα είναι 5 υποχρεούνται να παρευρίσκονται 3 φορές την εβδομάδα και η αμοιβή τους είναι 55 ευρώ μεικτά τη μέρα. Αν τα τμήματα είναι από 4 και κάτω, υποχρεούνται να είναι 2 φορές την εβδομάδα και η αμοιβή τους φυσικά μειώνεται. Έτσι κάποιοι σύμβουλοι καταλήγουν να πληρώνονται περισσότερο και άλλοι λιγότερο.\nΤέλος, βασική αρχή είναι οι σύμβουλοι να έχουν δικό τους γραφείο στο σχολείο, για να δέχονται ατομικά εκπαιδευόμενους και οι σύμβουλοι σταδιοδρομίας να έχουν υπολογιστή για την επιτέλεση των εργασιών τους. Σε πολλά ΣΔΕ δεν υπάρχει μέριμνα για την ύπαρξη χώρου και για τον απαραίτητο εξοπλισμό.\nΝα τοποθετούνται στα σχολεία από την αρχή της σχολικής χρονιάς και να παραμένουν ως το τέλος της και να μη λύνεται η σύμβαση τους νωρίτερα όπως είχε γίνει για το εκπαιδευτικό έτος 2013 – 2014.\nΗ σύμβαση τους να αλλάξει σε εξαρτημένης εργασίας ορισμένου χρόνου.\nΤο ΙΝΕΔΙΒΙΜ στις προκηρύξεις συμβούλων να αυξήσει τα μόρια της προϋπηρεσίας και τους μήνες που απαιτούνται για την επίτευξη των μέγιστων μορίων.\nΝα προσλαμβάνονται όλοι για 3 μέρες την εβδομάδα και να πληρώνονται με 60 ευρώ μεικτά ημερομίσθιο.\nΝα διαμορφώνονται οι χώροι του σχολείου για την επιτέλεση της εργασίας τους.\nΑναμένουμε λοιπόν τις ενέργειες σας, προκειμένου να διορθωθούν τα παραπάνω προβλήματα που αντιμετωπίζουν οι σύμβουλοι και να δοθεί η πρέπουσα σημασία στο τόσο σημαντικό και μη αναπληρώσιμο έργο τους. Οι σύμβουλοι είναι το πιο σημαντικό κομμάτι των ΣΔΕ. Η προσφορά τους τεράστια … όση και η απαξίωση τους δυστυχώς!\nαναφορά αντιμετωπίζουν Προβλήματα ΣΔΕ σύμβουλοι\nΠροηγούμενο: Ο εκφυλισμός της «προ εκπαίδευσης» παιδείας\nΕπόμενο Δύο σκέψεις λίγο πριν τις Πανελλαδικές εξετάσεις


Η ΠΟΕ-ΔΕΥΑ στηρίζει τον αγώνα των εργαζομένων στην Εταιρεία Ύδρευσης – Αποχέτευσης Θεσσαλονίκης (ΕΥΑΘ) για την υπογραφή νέας Επιχειρησιακής Συλλογικής Σύμβασης Εργασίας.\nΣύμφωνα με την ισχύουσα νομοθεσία οι εργαζόμενοι των ΔΕΚΟ που είναι στο χρηματιστήριο έχουν την δυνατότητα από το 2019 και στη συνέχεια να υπογράφουν Συλλογικές Συμβάσεις Εργασίας.\nΑυτό το δικαίωμα το στερεί η διοίκηση στους εργαζόμενους της ΕΥΑΘ. Ενώ τους είχαν διαβεβαιώσει ότι θα υπογραφεί νέα Συλλογική Σύμβαση Εργασίας με την έγκριση του Υπερταμείο - Υπουργείο, υπαναχώρησαν και διακόπηκε η διαπραγμάτευση. O Πρόεδρος της ΕΥΑΘ παραιτήθηκε αφήνοντας μετέωρους τους εργαζομένους με συνέπεια την υπόθεση να την αναλάβει το Υπερταμείο.\nΤις επόμενες ημέρες το Προεδρείο της ΠΟΕ-ΔΕΥΑ θα συναντηθεί με το Προεδρείο του σωματείου εργαζομένων στην ΕΥΑΘ για να ενημερωθεί για τις εξελίξεις και να δηλώσει από κοντά την συμπαράσταση στον αγώνα και στις κινητοποιήσεις που κάνουν\nΤην τελευταία περίοδο έχουν δημιουργηθεί αρκετά προβλήματα με τους κατά τόπους Επιτρόπους. Προέκυψαν προβλήματα με τα γάλατα, τα είδη ατομικής προστασίας, την παροχή των 500€ για την απόκτηση τέκνου, τις μειώσεις των αποδοχών που έγιναν με το άρθρο 31 του ν. 4024/2011, τις δικαστικές αποφάσεις κ.α.\nΕρμηνεύουν την Κλαδική Συλλογική Σύμβαση Εργασίας της ΠΟΕ-ΔΕΥΑ, παραβλέποντας την εργατική νομοθεσία σύμφωνα με την οποία τις συλλογικές συμβάσεις τις ερμηνεύουν αυτοί που τις υπογράφουν.\nΤα θέματα αυτά προωθήθηκαν από τους Επιτρόπους στο το Ελεγκτικό Συνέδριο (Ε.Σ.), παραμένοντας σε εκκρεμότητα εδώ και πολλούς μήνες.\nΗ προσπάθεια και ο αγώνας μας είναι πλέον διμέτωπος. Αρχικά να πείσουμε την πολιτική ηγεσία να νομοθετήσει και στη συνέχεα να πείσουμε το Ε. Σ. να εγκρίνει.\nΧαρακτηριστικό παράδειγμα η τακτοποίηση των συμβασιούχων. Ενώ με την καθοριστική παρέμβαση της ΠΟΕ-ΔΕΥΑ έγιναν δύο τροποποιήσεις νόμου, το Ε.Σ. δεν ενέκρινε σε αρκετές ΔΕΥΑ την τακτοποίησή τους.\nΤο Προεδρείο της ομοσπονδίας συναντήθηκε αρκετές φορές με στελέχη και την Πρόεδρο του 7ου Τμήματος, καταθέτοντας την άποψη του κλάδου για όλα τα θέματα που εκκρεμούν.\nΑν λάβουμε υπόψη ότι ξεκίνησε και ο κατασταλτικός έλεγχος σε κάποιες ΔΕΥΑ για το έτος 2011 (καθοριστική χρονιά για τις μειώσεις αποδοχών), οι παρεμβάσεις μας είναι απαραίτητες.\nΜετά τις Βουλευτικές Εκλογές θα ληφθούν αρκετές αποφάσεις από το Ε.Σ. Για ότι νεότερο θα ενημερωθούν τα σωματεία.\nΑποτελέσματα 3 - 4 από 400


05/16/19 - ΕΠΙΟ.ΣΥ. INFO\n- 7:50:00 μ.μ.\n«Κινητοποιούμαστε για άλλη μία φορά, αν και λίγες ημέρες πριν τις εκλογές για να αναδείξουμε το χάλι της Δημόσιας Υγείας που δεν αντιστρέφεται, επειδή κόβουν κορδέλες στα ντουβάρια.\nΠροσπαθούν από τους εξουθενωμένους εργαζόμενους στη Δημόσια Υγεία, την Πρόνοια και ΕΚΑΒ να επιτύχουν τα υπερπλεονάσματα για να μοιράζουν εκλογικά επιδόματα φτώχιας», αναφέρει σε ανακοίνωσή της η Πανελλήνια Ομοσπονδία Εργαζομένων στα Δημόσια Νοσοκομεία ΠΟΕΔΗΝ.\n- 1:09:00 μ.μ.\nΤρομοκρατία χαμηλής έντασης – Διαχείριση ή μηδενική ανοχή;\nΗ επιδρομική επιχείρηση ομάδας κουκουλοφόρων στο Αστυνομικό Τμήμα Καισαριανής τη νύχτα Δευτέρας προς Τρίτη είναι ένας ακόμα κρίκος στην αλυσίδα αντίστοιχων επιθέσεων από ομάδες του λεγόμενου αντιεξουσιαστικού χώρου, οι οποίες δεν είναι τίποτα άλλο από τρομοκρατία χαμηλής έντασης. Στις 12 Μαΐου δέχθηκε επίθεση στα Εξάρχεια αστυνομικός της ομάδας «Δίας». Την προηγουμένη είχαν γίνει στόχος επίθεσης με μολότοφ τα γραφεία του ΣΥΡΙΖΑ στην Κουμουνδούρου. Στις 9 Μαΐου, ομάδα κουκουλοφόρων είχε με βαριοπούλες καταστρέψει καταστήματα στην Βουκουρεστίου. Και δύο μέρες νωρίτερα είχε δεχθεί επίθεση με μολότοφ το Αστυνομικό Τμήμα Εξαρχείων.\nΑυτού του είδους οι επιθέσεις είναι κατά κάποιον τρόπο πάγια πρακτική, αλλά αυτόν τον καιρό έχουν ενταθεί, επειδή οι αρμόδιες αρχές αρνούνται να εγκρίνουν άδεια στον Δημήτρη Κουφοντίνα. Δεν είναι του παρόντος να συζητήσουμε το εάν είναι δικαιολογημένη ή όχι η απόρριψη του αιτήματος Κουφοντίνα. Θα περιορισθώ στην παρατήρηση ότι δεν έχει αλλάξει τίποτα από όταν οι αρμόδιοι είχαν εγκρίνει επανειλημμένως άδεια στον ισοβίτη τρομοκράτη. Κατά συνέπεια είναι δικαιολογημένο να ερμηνεύσουμε την απόρριψη ως αποτέλεσμα των δημοσίων πιέσεων που ασκήθηκαν προς αυτή την κατεύθυνση.\nΌ,τι, όμως, κι αν ισχύει στο ζήτημα της άδειας, το κύμα των επιθέσεων όχι μόνο δεν έχει την παραμικρή δικαιολογία, αλλά και επαναφέρει με οξύτητα το χρόνιο πρόβλημα της τρομοκρατίας χαμηλής έντασης. Το πρόβλημα έρχεται κάθε τόσο στην πρώτη γραμμή της επικαιρότητας, πυροδοτώντας την κομματική διαμάχη ΝΔ-ΣΥΡΙΖΑ για το περιβόητο «άβατο των Εξαρχείων», το οποίο είναι αναπόσπαστο μέρος της ρητορικής κυρίως των «γαλάζιων». Το γεγονός ότι όλες οι κυβερνήσεις της ΝΔ δεν έκαναν τίποτα για να το καταλύσουν, δεν φαίνεται να προβληματίζει όσους ρητορεύουν σχετικά.\nΕίναι ενδεικτικό ότι κάθε τόσο έχουμε συγκρούσεις κουκουλοφόρων με διμοιρίες ΜΑΤ στην ευρύτερη περιοχή των Εξαρχείων. Παλαιότερα, όταν πραγματοποιούνταν μεγάλες διαδηλώσεις, οι «μπαχαλάκηδες» τις μετέτρεπαν σε πεδίο μάχης. Τώρα που δεν πραγματοποιούνται μεγάλες διαδηλώσεις, οργανώνουν το δικό τους πάρτι με τα ΜΑΤ, ή επιδίδονται σε επιδρομικές επιχειρήσεις, όπως οι προαναφερθείσες.\nΕπιχείρηση ξεριζώματος σημαίνει επί της ουσίας μηδενική ανοχή. Ουσιαστικά σημαίνει κήρυξη πολέμου εναντίον του χώρου των επαγγελματιών της βίας, που ασκούν τρομοκρατία χαμηλής έντασης. Ένας τέτοιος πόλεμος θα συνδυάζει αστυνομικές επιχειρήσεις και ειδικά νομοθετικά μέτρα. Προϋπόθεση γι’ αυτό, όμως, είναι να υπάρχει η αναγκαία δεδηλωμένη βούληση εκ μέρους του πολιτικού συστήματος. Να υπάρξει, δηλαδή, διακηρυγμένο προς την κοινή γνώμη δόγμα μηδενικής ανοχής, το οποίο να έχει εξασφαλισμένη ευρύτατη κοινοβουλευτική στήριξη.\nΕάν η Πολιτεία επιδιώξει με συστηματικό τρόπο την οριστική διάλυση των ομάδων που με τον έναν ή τον άλλο τρόπο ασκούν τρομοκρατία χαμηλής (ή και υψηλής) έντασης, κατά πάσα πιθανότητα σε πρώτη φάση θα πολλαπλασιασθούν και θα κλιμακωθούν οι σχετικές επιθέσεις και κατ’ επέκτασιν οι επιχειρήσεις καταστολής, με ό,τι αυτό συνεπάγεται. Στην πραγματικότητα θα προκύψει ένα είδος υβριδικού πολέμου.\nΌπως κάθε πόλεμος, έτσι κι αυτό ενδέχεται να έχει θύματα. Γι’ αυτό μία κυβέρνηση τον ξεκινάει μόνο εάν είναι αποφασισμένη να φθάσει μέχρι το τέλος. Το γεγονός ότι όλες οι μέχρι τώρα κυβερνήσεις απέφυγαν επιμελώς να κηρύξουν αυτόν τον πόλεμο και να το πάνε μέχρι το τέλος κάτι λέει. Κάτι λέει, επίσης, και το γεγονός ότι κι αυτό το ζήτημα μετατρέπεται σε προπαγανδιστικό όπλο για χρήση στο πλαίσιο του κατά κανόνα στείρου κομματικού καυγά μεταξύ ΝΔ και ΣΥΡΙΖΑ. Με άλλα λόγια, πρόβλημα υπάρχει και μάλιστα οξύ, αλλά η ρητορική περί καθεστώτος ανομίας και «άβατου των Εξαρχείων» είναι μεν σωστή διαπίστωση, αλλά πολιτικά καταλήγει σε προπαγανδιστική ρητορική.\nΑπαξίωσαν, αλλά ψήφισαν «13η σύνταξη» και «120 δόσεις»\n- 9:43:00 π.μ.\nΜε μία ημέρα παράταση της συζήτησης ψηφίστηκε τελικά , με ευρύτατη πλειοψηφία, η λεγόμενη «13η σύνταξη», το νομοσχέδιο που έγινε γνωστό ως «120 δόσεις» για την ρύθμιση οφειλών και η μείωση του ΦΠΑ στην εστίαση. Η συζήτηση χαρακτηρίστηκε από τις προσπάθειες της αντιπολίτευσης να αποδομήσει πλήρως τον θετικό χαρακτήρα των μέτρων, τα οποία, ωστόσο, ψήφισε.\nΗ τρίτη ημέρα της συζήτησης ήταν η ημέρα των αρχηγών. Απουσίαζε όμως ο πρόεδρος της ΝΔ, Κυριάκος Μητσοτάκης, που περιοδεύει στην Θεσσαλία και έχει προγραμματισμένη, για το βράδυ, ομιλία στην Λάρισα. Δεν έδωσε έτσι και την «δικαίωση» στον Τσίπρα, ο οποίος του είπε στην προ ημερών αντιπαράθεσή τους, ότι θα ψηφίσει την «13η σύνταξη» και άλλα μέτρα που θεωρούσε ανέφικτα.\nΟ πρωθυπουργός εμφανίστηκε με αυτήν την σκωπτική διάθεση προς την αντιπολίτευση. Αφού έκανε έναν απολογισμό των θετικών μέτρων της κυβέρνησής του, για τα οποία είπε ότι «αποκαθιστούν σταδιακά τις αδικίες που γέννησε η κρίση και τα μνημόνια», εξέφρασε τη χαρά του, που τα σημερινά θα ψηφιστούν από όλες τις πτέρυγες της Βουλής.\nΕπίδομα ή σύνταξη;\nΣτην συνέχεια επιτέθηκε στην αξιωματική αντιπολίτευση καταλογίζοντάς της αντιφάσεις και αμηχανία. Από την μια μας κατηγορείται για τα μέτρα που φέρνουμε και από την άλλη τα ψηφίζετε ήταν το γενικό σχόλιο του Τσίπρα για την στάση της ΝΔ. Ειδικά για την «13η σύνταξη» υπενθύμισε ότι η αξιωματική αντιπολίτευση την έχει χαρακτήρισε «εκλογικό επίδομα» και πρόσθεσε ότι τώρα, ενώ δεν εγγυάται την μονιμότητά της, την ψηφίζει, κατηγορώντας παραλλήλως την κυβέρνηση, ότι έπρεπε να δώσει περισσότερα.\nΗ αλήθεια είναι ότι ο μόνιμος χαρακτήρας που δίνει η κυβέρνηση στην λεγόμενη «13η σύνταξη» την απαλλάσσει από την κατηγορία μιας ευκαιριακής προεκλογικής παροχής. Η κλιμάκωση που προβλέπεται, ωστόσο, δεν την καθιστά «σύνταξη». Και αυτό γιατί ο συνταξιούχος των 1001 ευρώ δεν θα πάρει μία σύνταξή επιπλέον την επόμενη εβδομάδα, αλλά μόνον το 30% αυτής.\nΕδώ όμως τίθεται ένα ζήτημα: Τι ανάγκη είχε ο ΣΥΡΙΖΑ και ο Τσίπρας να χρησιμοποιήσουν ευφημισμούς για επικοινωνιακούς λόγους. Θα ήταν πολύ πιο έντιμο, κυρίως για τους αριστερούς και κεντροαριστερούς ψηφοφόρους του, αλλά και για κάθε Έλληνα πολίτη, να βγει και να πει: «Αυτό μπορούμε. Αυτό δίνουμε. Και το καθιστούμε μόνιμο». Ο Τσίπρας, άλλωστε, και οι κυβερνήσεις του (με ή χωρίς τον Καμμένο) είναι οι μοναδικοί που επέστρεψαν τα τελευταία χρόνια κάτι στους πολίτες, σε αντίθεση με τις προηγούμενες μνημονιακές κυβερνήσεις που μόνο έπαιρναν.\nΜε τον τρόπου που χειρίστηκε όμως η κυβέρνηση το θέμα, το μόνο που κατάφερε ήταν να δώσει λαβές και επιχειρήματα στην αντιπολίτευση να κάνει λόγο για «επιδόματα» και «βοηθήματα». Ο Βορίδης έκανε μάλιστα και τον λογαριασμό, υποστηρίζοντας ότι η κανονική καταβολή «13ης σύνταξης» κοστίζει 2,3 δισ. και ότι αυτά που δίνει η κυβέρνηση είναι 830 εκατομμύρια, δηλαδή το ένα τρίτο. Ο πρωθυπουργός επέμεινε πάντως στον συγκεκριμένο όρο και τόνισε ότι αφορά 2,5 εκατομμύρια συμπολίτες μας, ενώ εκτίμησε τέλος ότι το συνολικό διαθέσιμο ποσό θα αντιστοιχεί «στο ύψος του Δώρου Πάσχα».\nΗ «13η σύνταξη» ψηφίστηκε τελικά από όλα τα κόμματα πλην του ΚΚΕ που δήλωσε «παρών». Το ίδιο έγινε και με τις τροπολογίες για την μείωση του ΦΠΑ στην εστίαση από 24 σε 13% και στην ενέργεια από 13 σε 6%. Πρόκειται για τα άμεσα μέτρα του πακέτου που εξήγγειλε την περασμένη εβδομάδα ο πρωθυπουργός, τα οποία επέκρινε ο επικεφαλής της κεντροδεξιάς για τις ευρωεκλογές Μάνφρεντ Βέμπερ.\nΣτην κριτική του προς την ΝΔ ο Τσίπρας αναφέρθηκε και σε αυτό. Ευτυχώς που δεν κάνατε ότι και το 2016, «όταν δίναμε εφάπαξ 13η σύνταξη και μας λέγατε ότι βάζουμε σε κίνδυνο τα δημόσια οικονομικά της χώρας» είπε, για να προσθέσει ότι αυτό το έκανε τώρα ο φίλος της ΝΔ Βέμπερ.\nΟ πρόεδρος της ΝΔ δεν ήταν στην Βουλή και το βάρος σήκωσαν οι «τρεις σωματοφύλακες»: Δένδιας, Βορίδης και ο αρμόδιος Τομεάρχης Βρούτσης. Παρούσα ήταν όμως η Φώφη Γεννηματά η οποία επιχείρησε να ανεβάσει τους τόνους, κατηγορώντας τον πρωθυπουργό ότι συντάσσεται με «τις ελίτ και τα κρατικοδίαιτα συμφέροντα» (!) και τον Μητσοτάκη ότι «αποκαλύπτει με αυτογκόλ τις πολιτικές ακραίας λιτότητας» που θέλει να εφαρμόσει.\nΈνταση υπήρξε πάντως στην τριήμερη συζήτηση, η οποία όμως αφορούσε κυρίως τις δηλώσεις Μητσοτάκη για την επταήμερη εργασία. Υπήρξαν βεβαίως και κόντρες επί προσωπικού με κορυφαία αυτήν ανάμεσα στον βουλευτή του ΣΥΡΙΖΑ Νίκο Μανιό και τον αντιπρόεδρο της ΝΔ, Άδωνι Γεωργιάδη, για την υγειονομική κάλυψη των ανασφάλιστων επί υπουργίας του δεύτερου. Οι αναφορές όμως στον νόμο για τα φάρμακα και σε υποστηρικτές της Χούντας κατέληξαν σε απειλές για μηνύσεις, από πλευράς του πρώην υπουργού της ΝΔ.\n- 9:26:00 π.μ.\nΕΔΕ στους αστυνομικούς που απομάκρυναν βίαια διαδηλωτή κατά την επίσκεψη του Τσίπρα στη Λευκάδα\n- 9:24:00 π.μ.\nΣφοδρές αντιδράσεις προκάλεσε η βίαιη απομάκρυνση διαδηλωτή από αστυνομικούς κατά την ομιλία του Αλέξη Τσίπρα στην Λευκάδα και το Αρχηγείο της Ελληνικής Αστυνομίας διέταξε προκαταρκτική εξέταση εις βάρος των αστυνομικών.\nΤο συγκεκριμένο επεισόδιο έγινε την περασμένη Κυριακή στην Λευκάδα, όταν αστυνομικοί της ασφάλειας του πρωθυπουργού έσυραν και απομάκρυναν με τη βία τον καθηγητή γεωλογίας Μιχάλη Μαραγκάκη από την ομιλία. Το περιστατικό σημειώθηκε, όταν ο καθηγητής επιχείρησε να αναρτήσει πανό διαμαρτυρίας εναντίον των εξορύξεων υδρογονανθράκων στο Ιόνιο, την ώρα που ο πρωθυπουργός εγκαινίαζε το νοσοκομείο του νησιού.\nΈτσι "απομακρύνουν" οι ασφΑΛΗΤΕΣ του γερμανοτσολιά όσους θεωρούν πως μπορεί να "ενοχλήσουν" το νέο Λένιν της Μέρκελ!\nΜεγαλύτερη η μείωση του ΕΝΦΙΑ 2019 - Τι προβλέπει τροπολογία\n- 9:19:00 π.μ.


Παρκέτα - Parquet World - Ραυτόπουλος\n210 8077525 - 210 2403700\nγια εκδήλωση ενδιαφέροντος κάντε κλικ εδώ και συμπληρώστε την φόρμα επικοινωνίας\nΗ Παρκέτα αποτελεί μια γεωμετρική τεχνοτροπία, που μοιάζει με μωσαϊκό, και το υλικό της είναι το ξύλο. Αποδίδει πολυποίκιλα σχέδια και σχήματα και προσδίδει στα δάπεδα το κλασικό γαλλικό στυλ του 17ου αιώνα. Η δημιουργία της τεχνοτροπίας αυτής τοποθετείται τα μέσα αυτής της χρονικής περιόδου και συγκεκριμένα στις Βερσαλλίες. Το μέγεθος των αιθουσών στα ανάκτορα ήταν τόσο μεγάλο, που η καθαριότητα σε αυτές, που διέθεταν μαρμάρινα πατώματα, ήταν αδύνατη.\nΗ Παρκέτα τοποθετήθηκε για τον εύκολο καθαρισμό αυτών των χώρων, που με την λεία της επιφάνεια διευκόλυνε τους υπηρέτες των ανακτόρων. Η διάθεση για διατήρηση του στυλ ώθησε τους Γάλλους στην δημιουργία δαπέδων από παρκέτα που φέρουν ποικιλία γεωμετρικών σχημάτων. Η τεχνοτροπία αυτή επιβιώνει μέχρι σήμερα, κοσμώντας αναρίθμητα σπίτια και διαμερίσματα.\nΗ Παρκέτα εκτός από εικαστική ικανοποίηση έχει και πρακτική χρήση διότι διατηρεί ζεστασιά σε σχέση με τα κρύα πλακάκια που τοποθετούνται στις περισσότερες κατοικίες, ενώ δεν είναι δύσκολο να συντηρηθεί και να καθαριστεί για να συντηρήσει την μορφή της και την αίγλη που προσδίδει σε ολόκληρο το χώρο\nΕμείς προβαίνουμε σε κατασκευή παρκέτας, αλλάζοντας το χρώμα και το μέγεθος του ξύλου ώστε να ανταποκρίνεται αυτό στις ανάγκες του χώρου σας αλλά και στο δικό σας γούστο. Δείχνουμε προτίμηση στο φυσικό ξύλο και κυρίως σε εκλεκτά είδη όπως είναι το Bamboo, το Merbau κ.α. ώστε να εξασφαλίσουμε ότι τα δάπεδά σας θα έχουν μεγάλη διάρκεια ζωής.\nεπιστροφή στην κατηγορία Δείγματα


ΚΑΡΦΩΤΙΚΟ: Οι "ζώνες επικινδυνότητας" στην κυπριακή ΑΟΖ (ΒΙΝΤΕΟ)\nΟι "ζώνες επικινδυνότητας" στην κυπριακή ΑΟΖ (ΒΙΝΤΕΟ)\nΠότε προβλέπεται επέμβαση\nΤο πρώτο τρυπάνι του “West Capella” μπήκε ήδη, με την Κυπριακή Δημοκρατία να μη θεωρεί ως "μεγάλη" την τουρκική προκλητικότητα...\n... στην περιοχή νότια της Μεγαλονήσου.\nΣυγκεκριμένα η Λευκωσία δεν έχει κηρύξει συναγερμό, αλλά βρίσκεται πάντα σε επιφυλακή. Για πρώτη φορά μάλιστα βγαίνουν στο φως της δημοσιότητας οι τελικές "ζώνες ασφαλείας", πράγμα που καταμαρτυρά την σοβαρότητα της κατάστασης, με το τουρκικό ερευνητικό "Barbaros" να βρίσκεται σε απόσταση αναπνοής από τις εξέδρες εξόρυξης.\nΑναλυτικά οι "ζώνες επικινδυνότητας - ασφάλειας":\nΚίτρινη ζώνη: Στην ζώνη αυτή δίνεται απλά μία προειδοποίηση από την κυπριακή φρουρά, στην περίπτωση που τουρκικό σκάφος πλησιάσει τις εξέδρες εξόρυξης και "σπάσει" το όριο ασφαλείας των 15 ναυτικών μιλίων.\nΠορτοκαλί ζώνη: Τα όρια εδώ μικραίνουν ακόμη περισσότερο (10 ναυτικά μίλια) και οι προειδοποιήσεις γίνονται πιο συχνές.\nΚόκκινη Ζώνη: Η λεγόμενη και ως "εσωτερική ζώνη επιτήρησης", η οποία δεν ξεπερνάει τα 5 ναυτικά μίλια. Σε αυτήν την περίπτωση ένα από τα συνοδευτικά πλοία του «West Capella» έχει το δικαίωμα παρέμβασης, εμποδίζοντας ακόμη και με την χρησιμοποίηση όπλων το τουρκικό σκάφος.\nΗ τελευταία περίπτωση μάλιστα θεωρείται αρκετά πιθανή τόσο από την Ελληνοκυπριακή πλευρά όσο και από την γαλλική TOTAL, έχοντας ήδη λάβει τα μέτρα τους για το ερχόμενο διάστημα. Την ίδια ώρα το τουρκικό Barbaros "κόβει...βόλτες" μεταξύ οικοπέδου 6 και 7, παρακολουθώντας στενά τις κινήσεις του «West Capella». Η μη έκδοση μάλιστα ΝΑVTEX, είναι απόρροια των απρόβλεπτων κινήσεων των Τούρκων στην περιοχή.


Το ΚΗΥ παρέχει πρόσβαση σε κεντρικά εγκατεστημένη υποδομή υπολογιστικού πλέγματος (Grid) και δίνει τη δυνατότητα εκτέλεσης εφαρμογών (engineering simulations) με υψηλές υπολογιστικές απαιτήσεις (High Performance Computing, HPC) σε όλους τους ερευνητές της Πολυτεχνειακής κοινότητας. Η χρήση της υποδομής του υπολογιστικού πλέγματος συμβάλει στη μέγιστη δυνατή αξιοποίηση των κεντρικά εγκατεστημένων υπολογιστικών συστημάτων υψηλής απόδοσης.\nΟι ερευνητές που επιθυμούν να έχουν πρόσβαση στην υποδομή του υπολογιστικού πλέγματος θα πρέπει να αιτηθούν τη χρήση του στέλνοντας email προς adm AT central.ntua.gr όπου απαραίτητα θα συμπεριλαμβάνονται (δείτε παράδειγμα):\nΤα προσωπικά τους στοιχεία: το όνομα, το επώνυμο, τη σχολή, το όνομα χρήστη στο KHY (το username από το username@central.ntua.gr ή username@mail.ntua.gr), ένα τηλέφωνο επικοινωνίας, τον επιβλέποντα καθηγητή (στην περίπτωση των διδακτορικών) και την ιδιότητά τους στο ΕΜΠ (μεταπτυχιακός φοιτητής, καθηγητής, εξωτερικός συνεργάτης, κτλ).\nΜια σύντομη περιγραφή της χρήσης που πρόκειται να κάνουν: π.χ. “Χρήση του Abaqus στα πλαίσια της διδακτορικής μου διατριβής με τίτλο: “ΠΡΟΣΔΙΟΡΙΣΜΟΣ ΚΡΙΤΗΡΙΩΝ ΑΣΤΟΧΙΑΣ ΥΛΙΚΩΝ ΚΑΙ ΕΦΑΡΜΟΓΗ ΤΟΥΣ ΣΕ ΚΩΔΙΚΑ ΠΕΠΕΡΑΣΜΕΝΩΝ ΣΤΟΙΧΕΙΩΝ ΓΙΑ ΤΗΝ ΠΡΟΣΟΜΟΙΩΣΗ ΑΠΟΚΡΙΣΗΣ ΤΗΣ ΓΑΣΤΡΑΣ ΠΛΟΙΩΝ ΣΕ ΑΚΡΑΙΑ ΦΟΡΤΙΑ”.\nΤο δημόσιο κλειδί τους (δείτε παρακάτω).\nNote: Προς το παρόν όλοι οι ενδιαφερόμενοι χρήστες θα πρέπει να περιμένουν απαντητικό email που θα τους ενημερώνει ότι η πρόσβασή τους ενεργοποιήθηκε και στη συνέχεια να προχωρήσουν με την ενότητα Πρόσβαση με Secure Shell.\nΗ υπηρεσία του υπολογιστικού πλέγματος είναι προσβάσιμη μόνο μέσα από το εσωτερικό δίκτυο του ΕΜΠ. Αν βρίσκεστε εκτός του εσωτερικού δικτύου του ΕΜΠ θα πρέπει να χρησιμοποιήσετε την υπηρεσία εικονικού ιδιωτικού δικτύου VPN που προσφέρεται από το Κέντρο Δικτύων.\nΌταν ενεργοποιηθεί η πρόσβαση τότε οι χρήστες προχωρούν στην ενότητα Πρόσβαση με Secure Shell, μπορούν να μεταφέρουν αρχεία, να υποβάλλουν εργασίες για επίλυση και να συλλέγουν τα αποτελέσματά τους.\nΔημιουργία κλειδιών κρυπτογράφησης\nΑν χρησιμοποιείτε Windows μια λύση είναι να χρησιμοποιήσετε το πρόγραμμα PuTTY Key Generator. Αφού το ξεκινήσετε και πατήσετε το κουμπί Generate θα πρέπει να κινήσετε το ποντίκι σας πάνω στη λευκή περιοχή έως ότου παραχθεί αρκετή τυχαιότητα για τη δημιουργία των κλειδιών σας. Μόλις δημιουργηθούν τα κλειδιά θα πρέπει να τα σώσετε στον υπολογιστή σας για την μελλοντική τους χρήση σαν κλειδιά πρόσβασης στην υποδομή του grid του ΚΗΥ.\nΜπορείτε για παράδειγμα να δημιουργήσετε ένα κατάλογο PuTTY Keys για να αποθηκεύσετε τα κλειδιά σας. Σώστε το δημόσιο κλειδί (κουμπί Save public key) με κάποιο όνομα, π.χ. public. Κατά τη διάρκεια της αποθήκευσης του ιδιωτικού σας κλειδιού (κουμπί Save private key) σας συμβουλεύουμε να εφοδιάσετε το κλειδί σας με ένα συνθηματικό passphrase έτσι ώστε να είναι ασφαλέστερη η χρήση του. Αυτό σημαίνει ότι κάθε φορά πριν τη χρήση του κλειδιού σας θα σας γίνεται ερώτηση για το μυστικό passphrase που θα πρέπει να απαντηθεί ορθά για να συνεχίστε.\nΑντιγραφή του δημόσιου κλειδιού\nΑν χρησιμοποιείτε Windows, από το PuTTY Key Generator θα πρέπει να επιλέξετε (click and drag) όλο το περιεχόμενο του πλαισίου κάτω από τη φράση Public key for pasting into OpenSSH authorized_keys file και να το επικολήσετε μέσα στο email της αίτησης χρήσης της υποδομής του υπολογιστικού πλέγματος. Προσέξτε ότι κατά τη διαδικασία της επιλογής του κειμένου η μπάρα κύλισης (scrollbar) στα δεξιά πρέπει να κυλίσει μέχρι το κάτω μέρος για να είστε σίγουροι πως επιλέξατε όλο το κείμενο του δημόσιου κλειδιού σας (θα πρέπει να τελειώνει σε κάτι σαν rsa-key-20161031).\nΠαράδειγμα αίτησης χρήσης\nΈνα παράδειγμα μιας αίτησης χρήσης της υποδομής του υπολογιστικού πλέγματος που περιλαμβάνει ένα σωστά επιλεγμένο δημόσιο κλειδί μπορεί να είναι η παρακάτω (προσέξτε ότι κατά την επικόληση το κείμενο του δημόσιου κλειδιού θα είναι μια μεγάλη γραμμή με πολλούς χαρακτήρες που θα διπλώνει μέσα στο σώμα του μηνύματος) :\nΌνομα χρήστη: johnpapado\nΙδιότητα:     Διδακτορικός φοιτητής\nΕπιβλέποντας: Γιώργος Χατζηδημητρακόπουλος\nΧρήση του Abaqus στα πλαίσια της διδακτορικής μου διατριβής με τίτλο: "ΠΡΟΣΔΙΟΡΙΣΜΟΣ  ΚΡΙΤΗΡΙΩΝ  ΑΣΤΟΧΙΑΣ  ΥΛΙΚΩΝ  ΚΑΙ  ΕΦΑΡΜΟΓΗ  ΤΟΥΣ  ΣΕ  ΚΩΔΙΚΑ  ΠΕΠΕΡΑΣΜΕΝΩΝ  ΣΤΟΙΧΕΙΩΝ  ΓΙΑ  ΤΗΝ  ΠΡΟΣΟΜΟΙΩΣΗ  ΑΠΟΚΡΙΣΗΣ  ΤΗΣ  ΓΑΣΤΡΑΣ ΠΛΟΙΩΝ ΣΕ ΑΚΡΑΙΑ ΦΟΡΤΙΑ"\nssh-rsa AAAAB3NzaC1yc2EAAAABJQAAAQEAjQfeLji9stdcjfgC/2jy25VKinhtn7msTcsPNsZlYpyNydUqIh1diTkpKnjx4UCiErcBvKU680S2XHimTfh1iC/YDcsNkrWQxXw1Alr9bNEWCuRGsBmPDvbQls1WkWYS94tvwbEyCEa0UzojBO06hpgCv/yE2RHtHmqQLsL7a88DqCpEk3uh4Llk8X7mFPZY8jPNusStzDS+H3qXtZCH1Jmd8VT0JVf4DNSccjriSoXgpiySKUGkZkKNGS2SgEST0E1YZJYxuD6thf1NKZu8EeCa0//Spemji7TbUITT6txHUU1kc8ca2rrAoZA0UYNhukVaV02OHmMAR/rerobddw== rsa-key-20161031\nΠρόσβαση με Secure Shell\nΑν χρησιμοποιείτε Linux ή Mac υπολογιστή ανοίξτε ένα terminal και δώστε την εντολή\nssh -i /path/to/rsa -C username@grid.central.ntua.gr\nΑν υπάρξει πρόβλημα σύνδεσης τις περισσότερες φορές συνδέεται με τα permissions των κλειδιών κρυπτογράφησης:\nΑν χρησιμοποιείτε Windows μια λύση είναι να χρησιμοποιήσετε το πρόγραμμα PuTTY. Για καλύτερη εμφάνιση σας προτείνουμε να ενεργοποιήσετε στην ενότητα Window>Appearence τη γραμματοσειρά Consolas και τη ρύθμιση ClearType. Για να επιλέγεται αυτόματα το όνομα χρήστη σας όπως και το προσωπικό σας κλειδί κρυπτογράφησης εισάγετε τις αντίστοιχες πληροφορίες στις ενότητες Connection>Data και Connection>SSH>Auth.\nΣώστε τις επιλογές σας σε ένα session name έτσι ώστε κάθε επόμενη φορά να επιλέγετε το session και στη συνέχεια Load. Την πρώτη φορά που θα συνδεθείτε θα εμφανιστεί ένα παράθυρο με τίτλο PuTTY Security Alert όπου θα πρέπει να επιλέξετε το Yes για να συνδεθείτε επιτυχώς. Αν έχετε εφοδιάσει το προσωπικό σας κλειδί με Passphrase πρέπει να το πληκτρολογήσετε και αμέσως μετά θα μπορείτε να χρησιμοποιήσετε την υποδομή του grid για να υποβάλετε τις δουλειές σας.\nΑν χρησιμοποιείτε Windows μια λύση είναι να χρησιμοποιήσετε το πρόγραμμα WinSCP. Αφού ξεκινήσετε το πρόγραμμα εγκατάστασης θα πρέπει να αποδεχτείτε το License Agreement, να επιλέξετε Typical installation και στη συνέχεια την επιλογή Commander σαν User interface style.\nΌταν θα ξεκινήσετε για πρώτη φορά το WinSCP θα πρέπει να εισάγετε το ιδιωτικό σας κλειδί, όπως κάνατε και στην περίπτωση του PuTTY. Επιλέξτε Advanced και στη συνέχεια στην ενότητα SSH>Authentication επιλέξτε το ιδιωτικό σας κλειδί. Στη συνέχεια συμπληρώστε το όνομα χρήστη στο πεδίο User name και τέλος πατήστε το κουμπί Save. Δεχτείτε ή αλλάξτε το προτεινόμενο όνομα για τη νέα σύνδεση που μόλις δημιουργήσατε και τελικά θα έχετε τη νέα σύνδεση αποθηκευμένη στο αριστερό πλαίσιο.\nΓια να συνδεθείτε επιλέγετε το όνομα της σύνδεσης από αριστερά και πατάτε το κουμπί Login. Αν έχετε εφοδιάσει το ιδιωτικό σας κλειδί με κάποιο passphrase θα πρέπει να το πληκτρολογήσετε για να συνδεθείτε με επιτυχία. Στο τέλος θα υπάρχουν δύο πλαίσια όπου στο αριστερό βρίσκεται ο τοπικός σας υπολογιστής ενώ στο δεξιό ο απομακρυσμένος. Μπορείτε να μετακινείτε αρχεία από και προς τον απομακρυσμένο υπολογιστή με τη διαδικασία του “drag and drop”.\nΥποβολή εργασίας για επίλυση\nΑφού έχετε μεταφέρει τα αρχεία σας με επιτυχία και τα έχετε τακτοποιήσει σε κάποιο κατάλογο, π.χ. abaqus-multiprocessor θα πρέπει να μετακινηθείτε στον κατάλογο με την εντολή cd abaqus-multiprocessor (αντικαταστήστε το όνομα του καταλόγου ανάλογα). Η εντολή ls μας δίνει τη λίστα των αρχείων που περιέχει ο κατάλογος. Η εργασία που θέλουμε να υποβάλουμε είναι συνήθως ένα αρχείο κειμένου (script) που περιέχει διάφορες ρυθμίσεις και εντολές. Στο συγκεκριμένο παράδειγμα η εργασία που θα υποβληθεί είναι το αρχείο abaqus-multi.sh και η υποβολή γίνεται με την εντολή qsub.\nΤο σύστημα δίνει ένα αύξοντα αριθμό στην εργασία και μας πληροφορεί με ανάλογο μήνυμα ότι η εργασία μας έχει υποβληθεί. Ταυτόχρονα θα λάβουμε κι ένα ενημερωτικό email με ανάλογο περιεχόμενο.\nJob 10 (abaqus-multi.sh) Started\nUser       = chfrag\nQueue      = all.q\nHost       = blade13\nStart Time = 11/09/2016 12:20:20\nΓια να ενημερωθούμε από το ίδιο το σύστημα για τις λεπτομέριες της εκτέλεσης χρησιμοποιούμε την εντολή qstat.\nΌταν η επίλυση τελειώσει θα λάβετε ένα ενημερωτικό email με διάφορες πληροφορίες σχετικά με την επεξεργασία που έγινε στην υποδομή του υπολογιστικού πλέγματος:\nJob 10 (abaqus-multi.sh) Complete\nUser             = chfrag\nQueue            = all.q@blade13\nHost             = blade13\nStart Time       = 11/09/2016 12:20:20\nEnd Time         = 11/09/2016 12:47:16\nUser Time        = 00:00:01\nWallclock Time   = 00:26:56\nCPU              = 10:32:30\nMax vmem         = 15.173G\nΑν δώσουμε την εντολή ls στον κατάλογο της εργασίας θα δούμε ότι έχουν δημιουργηθεί διάφορα αρχεία σαν αποτέλεσμα της επεξεργασίας μας. Με τη χρήση του WinSCP μπορούμε να μεταφέρουμε τα αρχεία που μας ενδιαφέρουν στον τοπικό υπολογιστή.


Πιερρακάκης: Στοίχημα οι φιλικές υπηρεσίες στον πολίτη και τις επιχειρήσεις - Trelokouneli.gr\nΔευτέρα 16 Δεκεμβρίου 2019 - 7:22\nΤην ίδια ώρα, η κυβέρνηση ξαναφέρνει στο προσκήνιο τα ΚΕΠ, θα τα ενδυναμώσει και θα τα εκσυγχρονίσει. «Τα ΚΕΠ είναι από τους πιο επιτυχημένους θεσμούς του ελληνικού κράτους και γι» αυτό απολαμβάνουν της εμπιστοσύνης των Ελλήνων πολιτών. Παρόλα αυτά, τα τελευταία χρόνια έχουν παραμεληθεί. Ξαναφέρνουμε στο προσκήνιο αυτό τον εξαιρετικό θεσμό. Τον ενδυναμώνουμε και τον αξιοποιούμε. Στο πλαίσιο αυτό θα κάνουμε μια εκ νέου αξιολόγηση των υπηρεσιών που παρέχουν, θα ξαναδούμε το πλαίσιο λειτουργίας τους ώστε να το εκσυγχρονίσουμε. Θα αναβαθμίσουμε τις υποδομές τους στα πρότυπα των καλύτερων δομών εξυπηρέτησης του ιδιωτικού τομέα», ανακοίνωσε ο κ. Πιερρακάκης.


Βίντεο: Οπαδοί του Ολυμπιακού μαχαιρώνουν κοπέλα - iNotos.gr\nΒίντεο με τον ξυλοδαρμό, το μαχαίρωμα και την απόπειρα βιασμού μιας 22χρονης κοπέλας, οργανωμένης οπαδού του Παναθηναϊκού από χούλιγκανς του Ολυμπιακού στο Περιστέρι ήρθε στη δημοσιότητα. Πρόκειται για ένα ακόμη περιστατικό ωμής βίας από τον οπαδικό χώρο, που φαίνεται πως δρα ανεξέλεγκτα.\nΤο περιστατικό συνέβη στις 4 Φεβρουαρίου όταν οπαδοί του Ολυμπιακού επιτέθηκαν στο σύνδεσμο του Παναθηναϊκού στην περιοχή του Περιστερίου όπου και υπάρχει το club των Πρασίνων «West Block».\nΗ 22χρονη, η οποία ήταν γνωστή στους ερυθρόλευκους για την συμμετοχή της στα κοινά του ΠΑΟ μαχαιρώθηκε, ξυλοκοπήθηκε και υβρίστηκε – όπως και δύο περαστικοί που δεν είχαν καμία σχέση με τις δύο ομάδες – από πέντε άτομα.\nΣυγκεκριμένα και σύμφωνα με την Αστυνομία, η κοπέλα δέχτηκε την επίθεση από πέντε άτομα τα οποία, όπως φαίνεται και στο βίντεο, την ξυλοκόπησαν άγρια και την τραυμάτισαν με μαχαίρι στο πόδι, ενώ της άρπαξαν την τσάντα που περιείχε μικρό χρηματικό ποσό.\nΗ 22χρονη διακομίστηκε με ασθενοφόρο σε νοσοκομείο για να της παρασχεθεί ιατρική φροντίδα, όπου κατήγγειλε τη ληστεία, γι’ αυτό και την υπόθεση ανέλαβε αρχικά το τοπικό Τμήμα Ασφαλείας.\nΜπάχαλο με τα ενοίκια και το αφορολόγητο: Δεν...\nΠέθανε για να σώσει εγκλωβισμένα παιδιά σε σπήλαιο...


Μάντσεστερ Σίτι: Δικός της ο Άκε με 45.000.000 ευρώ | Grafeio Paraponon\nΜάντσεστερ Σίτι: Δικός της ο Άκε με 45.000.000 ευρώ\nΟ Φεράν Τόρες έκανε την αρχή στις μεταγραφές της Μάντσεστερ Σίτι, με τον Νέιθαν Άκε να δίνει συνέχεια στις κινήσεις των Πολιτών. Ο Ολλανδός στόπερ υπέγραψε πενταετές συμβόλαιο με την ομάδα του Πεπ Γκουαρδιόλα, η οποία έδωσε το ποσό των 45.000.000 ευρώ για να τον κάνει δικό της για τα επόμενα χρόνια.\n«Η Σίτι είναι η καλύτερη ομάδα στην Αγγλία την τελευταία δεκαετία. Το να έρθω εδώ είναι ένα όνειρο που πραγματοποιήθηκε. Είναι μια ομάδα με γεμάτη με παίκτες μεγάλου επιπέδου, όπου και αν κοιτάξεις βλέπεις μεγάλα ονόματα με διεθνής διακρίσεις», υποστήριξε μεταξύ άλλων στις πρώτες του δηλώσεις.\nΤη φετινή σεζόν ο Άκε κατέγραψε 30 συμμετοχές με 2 γκολ και 2 ασίστ στο πρωτάθλημα, ενώ στο παρελθόν ανήκε στην Τσέλσι και είχε αγωνιστεί με τη μορφή δανεισμού σε Ρέντινγκ, Γουότφορντ και Μπόρνμουθ, με την τελευταία να τον αποκτά το καλοκαίρι του 2017 αντί 23.000.000 ευρώ.\nPrevious articleΚοπεγχάγη – Μπασακσεχίρ 3-0: Τα πάντα είναι… δανικά!\nNext articleΦοίνικας: Επιστροφή Ηλία στη Σύρο


Είναι μια ιστορία αγάπης, λίγο διαφορετική από τα τετριμμένα, καθώς πρόκειται για δυο γυναίκες που αποφάσισαν να μοιραστούν το υπόλοιπο της ζωής τους κάτω από την ίδια στέγη.\nΟι Kate Elazegui, 41 ετών και η σύζυγός της Emily Kehe, 38 ετών, όχι μόνο ζουν με νόμιμο τρόπο τον έρωτά τους, μιας και έδωσαν όρκους αιώνιας πίστης όπως κάθε άλλο ζευγάρι που αποφασίζει να παντρευτεί, αλλά και απολαμβάνουν τη μητρότητα.\nΟι δυο γυναίκες, όπως γράφει το New York Magazine, έλαβαν μια κάπως παράξενη απόφαση να γονιμοποιηθούν την ίδια περίοδο από δωρητή σπέpματος. Και τα κατάφεραν. Τον περασμένο Δεκέμβριο έφεραν στη ζωή τους γιους τους, Eddie και Reid, με μόλις ελάχιστες ημέρες διαφορά. Η γέννα ήρθε παρά τις προβλέψεις του γιατρού τους ότι είναι αδύνατον να μείνουν έγκυες ταυτόχρονα.\nAris – PAOK Live Streaming\nSurvivor: Η Χριστίνα Λαμπίρη αποκάλυψε ποιος παίκτης των…\n«Ήταν τόσο συγκινητικό! Αλλά μας έπιασε μια ανησυχία του τύπου ”Θεέ μου, τι θα κάνουμε; Πως θα ζήσουμε σε ένα δυάρι με δυο μωρά;”», λέει η Emily η οποία συμπλήρωσε πως μετακόμισαν από τη μεγάλη πόλη προς τα προάστια όπου και ζουν, στο Maplewood του Νιου Τζέρσεϊ.\negyesEmily KeheKate ElazeguiMaplewoodNew York Magazineomofylofilestaftochrona\nΔεν θα πιστεύετε το ζουμ αυτής της φωτογραφικής μηχανής!\nΚάρτα σίτισης – αλληλεγγύης: Την Τετάρτη (27/1) η πληρωμή της έβδομης δόσης!\nΘα Γίνει Της Πολυκατοικίας – Επεισόδιο 1\nΈλα στη θέση μου επεισόδια: Θύμα απαγωγής η Ρενάτα\nΑναστασία Τσιλιμπίου: Η όμορφη Ελληνίδα που πρωταγωνιστεί σε τούρκικο σίριαλ…


Η Ρίκα Διαλυνά αποκαλύπτει για τον Κώστα Χατζηχρήστο - «Έπαθα μεγάλο σοκ τότε» | Zappit\nHome / Showbiz / Η Ρίκα Διαλυνά αποκαλύπτει για τον Κώστα Χατζηχρήστο – «Έπαθα μεγάλο σοκ τότε»\nΣάββατο, 4.7.2020, 10:45\nΤο περιστατικό που εξομολογήθηκε η Ρίκα Διαλυνά για τον αείμνηστο Κώστα Χατζηχρήστο.\nΣτην εφημερίδα Espresso και τον Νίκο Νικόλιζα έδωσε συνέντευξη η Ρίκα Διαλύνα που μίλησε, μεταξύ άλλων, και για τον Κώστα Χατζηχρήστο, αποκαλύπτοντας κι ένα περιστατικό που την είχε σοκάρει πολύ.\nΟ Χατζηχρήστος πάντα υμνούσε την ομορφιά σας…\nΉταν πολύ σπουδαίος άνθρωπος και ηθοποιός. Θυμάμαι που μου έλεγε «τα δικά σου πόδια ξεκινούν από το λαιμό σου». Επίσης, δεν μπορώ να παραλείψω να πω ότι όσοι συνεργάστηκαν με τον Χατζηχρήστο τον λάτρεψαν κυριολεκτικά. Τους ζούσε όλους και ας μην είχε ο ίδιος ούτε φράγκο στην τσέπη.\nΨάχνω την τσάντα μου, βγάζω το μοναδικό πεντοχίλιαρο που είχα και του το έβαλα στην τσέπη. Έπαθα μεγάλο σοκ. Γιατί ο Χατζηχρήστος είχε δώσει και την ψυχή του για τους συναδέλφους του. Δεν άφησε ποτέ κανέναν απλήρωτο. Για μένα ο Χατζηχρήστος ήταν ο πιο αριστοκρατικός ηθοποιός. Θυμάμαι άλλη μια φορά που μου έδωσε ένα κουτί. Το ανοίγω και τι να δω; Ένα βραχιόλι. Κοκκινίζω και του λέω «σας ευχαριστώ, αλλά δεν θα το πάρω. Δεν μου επιτρέπεται». Και τελικά το είδα στο χέρι άλλης μεγάλης πρωταγωνίστριας.\nΚΩΣΤΑΣ ΧΑΤΖΗΧΡΗΣΤΟΣ ΡΙΚΑ ΔΙΑΛΥΝΑ\nΚακά μαντάτα φέρνει σήμερα ο κορονοϊός – 416 νέα κρούσματα, 5 νεκροί και 240 κρούσματα στην Αττική\nLive News – Αγωνία για τον 25χρονο στη ΜΕΘ που παλεύει με τον κορονοϊό


ΤΙΠΣ – ADHD Hellas\nΩς παιχνίδι μπορούμε να ορίσουμε κάθε αυθόρμητη ή οργανωμένη δραστηριότητα που παρέχει χαρά, διασκέδαση ή ψυχαγωγία. Το παιχνίδι αποτελεί μια από τις σημαντικότερες δραστηριότητες καθημερινής ζωής των παιδιών αφενός γιατί […]\nΤέλος πια στα βραδινά διαβάσματα της τελευταίας στιγμής. Έρευνες δείχνουν ότι οι παρακάτω τεχνικές μελέτης βοηθούν τα παιδιά με ΔΕΠΥνα μαθαίνουν γρηγορότερα, να διατηρούν τη γνωση-πληροφορία για περισσότερο χρονικό διάστημα […]\nΠώς να βοηθήσουμε τα παιδιά να μιλήσουν για τις μαθησιακές δυσκολίες Ορισμένες φορές το να ανοίξει κανείς το θέμα των μαθησιακών είναι δύσκολο, αλλά με εξάσκηση, οι επιβραβεύσεις είναι τεράστιες. […]\nΠολλά είναι τα παιδιά που με το γυρίζουν σπίτι αναμεταδίδουν με λεπτομέρειες όλη την ημέρα τους.Υπάρχουν όμως και τα παιδιά που θεωρούν το σχολείο προσωπική τους υπόθεση και δε μοιράζονται […]\nΔεν υπάρχουν υπερκινητικά παιδιά αλλά παιδιά με υπερκινητικότητα. Το πρώτο βήμα για όλους εμάς, γονείς, εκπαιδευτικούς και ειδικούς που θα κληθούμε να αντιμετωπίσουμε τη ΔΕΠΥ (Διαταραχή Ελλειμματικής Προσοχής – Υπερκινητικότητα) είναι […]\nchild-learn-english-megali-polaroid Η ανάγκη κίνησης των παιδιών με Δ.Ε.Π.Υ. είναι αναπόσπαστο κομμάτι της φύσης τους, συνεπώς και του μαθησιακού προφίλ τους. Η ένταξη της προκαθορισμένης, ως προς το είδος και τη […]\nΈνας καλός νυχτερινός ύπνος είναι ζωτικής σημασίας για την διάθεση και λειτουργία του εγκεφάλου των παιδιών με ΔΕΠΥ. Οι μελέτες δείχνουν πως η ελλιπής ξεκούραση μπορεί να επιδεινώσει τα συμπτώματα […]\nΤο μεγάλωμα παιδιών με ΔΕΠΥ φέρνει περισσότερα σκαμπανεβάσματα κι από ένα τρενάκι του Λούνα Παρκ . Τη μια μέρα χαίρεστε με τη δημιουργικότητα του παιδιού σας, και την επόμενη ανησυχείτε […]


Λογική Σχεδίαση - Βικιπαίδεια\nΗ σήμανση τοποθετήθηκε στις 3/6/2009.\nΠαράδειγμα λειτουργικού σχεδίου λογικού κυκλώματος.\nΣτη λογική σχεδίαση συνδυαστικών κυκλωμάτων επιχειρείται είτε με τους κανόνες της άλγεβρας Boole είτε με τα διαγράμματα Καρνώ (Karnaugh map) να μετασχηματιστεί ένα κύκλωμα του οποίου έχουμε δημιουργήσει τον πίνακα αληθείας σε ένα είτε πιο απλό είτε διαφορετικής υλοποίησης (με διαφορετικές λογικές πύλες). Σκοπός της λογικής σχεδίασης είναι η αξιοποίηση της άλγεβρας Μπουλ για την περιγραφή της λειτουργίας ενός ηλεκτρονικού συνήθως κυκλώματος.\nΗ λογική σχεδίαση δε μελετά φυσικό κύκλωμα, αλλά λογικό, δηλαδή μια αφηρημένη αντίληψη του φυσικού στην οποία έχουν επισημανθεί τα χαρακτηριστικά που χρειάζονται για την εφαρμογή της άλγεβρας Μπουλ.\nΚάθε στοιχείο στο φυσικό κύκλωμα έχει ακριβώς δύο επιτρεπτές καταστάσεις, οι οποίες συμβολίζονται με 0 και 1.\nΈνα λογικό κύκλωμα αποτελείται από (λογικές) πύλες και μεταβλητές. Οι λογικές πύλες αντιστοιχούν στα φυσικά εξαρτήματα, ενώ οι μεταβλητές στους φορείς των καταστάσεων που συνδέουν τα εξαρτήματα. Το φυσικό εξάρτημα στο οποίο αντιστοιχεί η πύλη λειτουργεί αντίστοιχα με τη λογική πύλη, δηλαδή για τις αντίστοιχες τιμές των μεταβλητών που εισάγονται εξάγονται οι αντίστοιχες τιμές που προβλέπει η λογική πύλη.\nΟυσιαστικά όλο το κύκλωμα είναι μια λογική συνάρτηση, όπου λαμβάνει ως είσοδο (ανεξάρτητη μεταβλητή) μια σειρά από ερεθίσματα (ακολουθία από 0 και 1) και παράγει ως έξοδο (εξαρτημένη μεταβλητή) μια άλλη σειρά από ερεθίσματα. Σημαντική διαφορά με άλλες συναρτήσεις είναι ότι μερικά κυκλώματα θυμούνται προηγούμενες τιμές, ώστε η εξαρτημένη μεταβλητή να μην εξαρτάται αποκλειστικά από την είσοδο που δέχεται εκείνη τη στιγμή το κύκλωμα.\nΗ είσοδος εξαρτάται από διάφορους μηχανισμούς, ενώ η έξοδος κινητοποιεί διάφορους άλλους μηχανισμούς. Ο σκοπός του κυκλώματος είναι με κατάλληλη επεξεργασία της εισόδου να αποφασίσει πώς πρέπει να αντιδράσει η κατασκευή, η μηχανή ή ότι άλλο ελέγχει το κύκλωμα. Για παράδειγμα σε ένα εργοστάσιο ένα λογικό κύκλωμα μπορεί να αποφασίζει ανάλογα με τα αποθέματα την ταχύτητα της παραγωγής. Έτσι, λειτουργεί ο μικροεπεξεργαστής στους υπολογιστές, όπως και τα υπόλοιπα ολοκληρωμένα κυκλώματα.\nΤα λογικά κυκλώματα υλοποιούνται συνήθως με κρυσταλλοτριόδους. Εναλλακτικά μπορεί να χρησιμοποιηθεί ηλεκτρονόμος ή οποιοδήποτε άλλο είδος αυτόματου διακόπτη.\n1 Τα ηλεκτρονικά κυκλώματα ως λογικά κυκλώματα\nΤα ηλεκτρονικά κυκλώματα ως λογικά κυκλώματα[Επεξεργασία | επεξεργασία κώδικα]\nΤα ηλεκτρονικά κυκλώματα λειτουργούν ως λογικά κυκλώματα όπου:\nΟι δύο καταστάσεις η ηλεκτρική τάση που αναπτύσσεται στο εσωτερικό του εξαρτήματος ως προς τη γείωση. Οι δύο τάσεις είναι μια μεγάλη και μια μικρή. Όταν αντιστοιχίζεται η μικρή τάση στο 0 και η μεγάλη στο 1, τότε ισχύει θετική λογική αντιστοίχιση, ενώ στην αντίθετη περίπτωση ισχύει αρνητική λογική αντιστοίχιση. Το είδος της λογικής αντιστοίχισης δεν εξαρτάται παρά μόνο από τις επιθυμίες του σχεδιαστή και όχι από τον κατασκευαστή του ηλεκτρικού κυκλώματος.\nΟ φορείς των καταστάσεων είναι καλώδια.\nΛογική σχεδίαση[νεκρός σύνδεσμος]\n"Λογικά Κυκλώματα", Γερ.Π.Φραγκάκη, Αθήνα 1975.\nΑνακτήθηκε από "https://el.wikipedia.org/w/index.php?title=Λογική_Σχεδίαση&oldid=8279563"\nΤελευταία τροποποίηση 12:49, 1 Ιουνίου 2020.


Έρχεται του χρόνου το νέο VW Polo! - Auto2day -->\nHome VW Polo Έρχεται του χρόνου το νέο VW Polo!\nΈρχεται του χρόνου το νέο VW Polo!\nH VW έχει σχεδόν έτοιμο το Polo 6ης γενιάς, το οποίο θα έρθει με μεγαλύτερες διαστάσεις, νέο εσωτερικό, αλλά και καινούργιους κινητήρες μεταξύ των οποίων και τους νέους 1,5 λίτρων TSI και TDI.\nΤο νέο Polo θα το δούμε την επόμενη χρονιά και εν πρώτοις, στόχος της VW σύμφωνα με πληροφορίες από το εξωτερικό, είναι να του προσδώσει ένα μεγαλύτερο μεταξόνιο κατά 90 περίπου χλστ., το οποίο θα βελτιώσει την εσωτερική του ευρυχωρία.\nΕπίσης, το επόμενο μικρό μοντέλο της VW θα αποκτήσει μια σχεδίαση που θα το φέρει κοντά σε αυτή του μεγαλύτερου Golf, ενώ στο εσωτερικό του θα αναβαθμίσει τα υλικά του, κάνοντας πιο ευρεία χρήση μαλακών πλαστικών.\nΣτους κινητήρες, το επόμενο VW Polo θα είναι ένα από τα πρώτα μοντέλα της εταιρείας που θα λάβουν τον νέο 1,5 λίτρων TSI βενζινοκινητήρα με 130 και 150 ίππους. Παράλληλα, θα παραμείνει ο 1.000άρης 3κύλινδρος TSI, ενώ αναμένεται στο πεδίο του diesel να δούμε έναν επίσης νέο 1.500άρη TDI.\nΑρκετή τέλος αναβάθμιση θα έχουμε στο πεδίο της συνδεσιμότητας, με μεγάλη οθόνη αφής 9,5 ιντσών, πολλαπλές δυνατότητες σύνδεσης με smartphones και διάφορες εφαρμογές ψυχαγωγίας.\nTAG VW VW Polo


Η ΑΔΙΑΦΟΡΙΑ ΤΟΥ ΠΕΡΙΦΕΡΕΙΑΡΧΗ ΒΛΑΠΤΕΙ ΣΟΒΑΡΑ ΤΗ ΣΤΡΟΦΥΛΙΑ – Οικολογική Κίνηση Πάτρας\nΤριών Ναυάρχων – Αθ. Διάκου – Μπεν. Ρούφου – Δημ. Υψηλάντη – Κουμανιώτη – Ασημ. Φωτήλα – Τεμπονέρα – Υψ. Αλώνια – Σισίνη – Πλ. 25ης Μαρτίου\nΥψηλά Αλώνια – Τεμπονέρα – Βύρωνος – Σμύρνης – Μεσολογγίου –Ψελλού – Ελ. Βενιζέλου\nΕθνική Οδός Αθηνών-Πατρών (από Χαιρωνείας έως Διγενή Ακρίτα) – Σταυροπούλου (παράπλευρα προς την Εθνική Οδό Αθηνών-Πατρών) – Πετμεζά – Πανεπιστημίου – Ιπποκράτους – Πανεπιστήμιο – Νοσοκομείο Ρίου.\nΣύνδεση παραλιακής ζώνης με Κοτρώνι, καθώς επίσης με Κολυμβητήριο, σταθμό ΟΣΕ, 13ο, 16ο Γυμνάσια, 9ο Λύκειο, 4ο ΤΕΕ, Νομαρχιακή Αυτοδιοίκηση και μελλοντικά Σχολεία, (μετά τη διάνοιξη της Κανελλοπούλου προς την Κουμά και τη σύνδεση των οδών Κουμά – Μυρτιώτισσας – Ξενοφώντος).\nΧαιρωνείας – Διέλευση μέσω Εργατικών Κατοικιών – Ζακύνθου – Λευκωσίας – Κων/πόλεως\nΑκτή Δυμαίων – Οθωνος Αμαλίας – Ηρώων Πολυτεχνείου – Πλαζ – Ποσειδώνος (Προάστειο).\nΕλ. Βενιζέλου – Καλαβρύτων – Μαραγκοπούλου – Δαιδάλου – Γερμανού – Παπαδιαμαντοπούλου – Παντοκράτορος\nΜαραγκοπούλου – Μενούνου – Παπάγου – Πλαστήρα – 46ο Δημοτικό – Δαμασκηνού – Γηροκομείου\nΛευκωσίας – Δοϊράνης – Θεοδότου – Μιλτιάδου\nΡετηνιώτη – Θεαιτήτου – Πηλέως\nΗ λεωφόρος Ζαβλανίου – Μποζαϊτίκων θα συνδέσει τη μικρή Περιμετρική με το Πράστειο.


Haris Home: Τέχνη.\nτεχνη για μενα ειναι κατι εντωλως υποκειμενικο\nτεχνη ειναι να μπορεις να κλαις εκει που ολοι γελανε\nειναι πολυ δυνατη λεξη και εχει τεραστιες διαστασεις\nχαιρομαι να βλεπω ανθρωπους να την διαθετουν\nΠρέπει όμως ταυτόχρονα να έχεις τα μάτια και το μυαλό ανοιχτά ώστε να την αναγνωρίζουν και να την αποδέχονται. Γιατί τέχνη υπάρχει παντού γύρω μας, αλλά λίγοι την ανακαλύπτουν ακόμη και στα πιο απίθανα μέρη.\nΑν νιώθεις ο ίδιος τέχνη όπως λες, τότε σίγουρα μπορείς να την δεις καλύτερα...\nΤα μάτια και το μυαλό όμως πρέπει να έχουν ανοίξει από την παιδική ηλικία. Πράγμα σπάνιο στην Ελλάδα του φραπέ.\nΚαλώς τον! Θα γούσταρα ένα καβγα πάνω στο τί εστί τέχνη...\nΣκουλίκι, καλό μήνα και σε σένα.\nΚίτσο, το μυαλό και τα μάτια πρέπει να είναι πάντα ανοιχτά, όχι μόνο για την τέχνη.\nΓιώτη, δύσκολο θέμα. Έγραψα κάποια πράγματα, σκοπεύω να τα κάνω ανάρτηση αργότερα. Πάντως, δύσκολο εγχείρημα. Αν το αρχίσουμε επιστημονικά (καθορισμός ορισμού κτλ) μάλλον θα χάσουμε το παιχνίδι.\nαγαπω τοσο πολυ την τεχνη που την εχω αθωωσει απο καθε κατηγορια...\nανάπαυση μετά από αγώνα; πώς σου φαίνεται αυτό;\nΕγώ νομίζω πως η τέχνη είναι για τον καθένα άλλη, σαν τη θρησκεία με την έννοια της λατρείας και της εξιδανίκευσης, σαν τον έρωτα με την ίδια έννοια. Κι αν δεν αλλάζει τη ζωή, γιατί η ζωή είναι από μόνη της αέναη αλλαγή, ή οι δέκτες είναι μοιρολάτρες, ή οι αποδέκτες απρόθυμοι.\nΠροσωπικά την τέχνη την βρικσω σαν ένα καταφύγιο όπου συναντώ αυτούς που αρνούνται την κατανάλωση και τα κούφια λόγια, που πληθαίνουν επικίνδυνα στην Ελλάδα πιο πολύ από όπου αλλού.\nΕρχόμενη σε επαφή με την τέχνη αισθάνομαι ότι έρχομαι σε επαφή με τον ψυχικό, ατομικό ή συλλογικότερο συναίσθημα που είναι πολύ λεπτό και ευαίσθητο για να αναλώνεται στην αδηφάγα καθημερινότητα. Και να διαχωριζω τη θέση και την οπτική μου από ο,τι προσπαθεί να με αποξενώσει από την επιθυμια, από το άνοιγμα, το ταξίδι και την έκσταση. Μία μορφή αν΄τιστασης δηλ.\nΑλλά η αντίσταση μπορέι να γίνει εξισου μέσα από ναό, εξισου μέσα από οδοφράγματα. Εξαρτάται από το υλικό που κουβαλάς στις ψυχικές τ΄σεπες. Αν αφορά και άλλους, πρωτίστως και αν εισαι και ανοιχτός στα vibes των άλλων. Μεχρι και σεισμό μπορεί να δημιουργήσεις. Και να γκρεμίσεις και να ξαναχτίσεις, όχι πια υπογεια καταφύγια, αλλά γέφυρες ή ο, τι άλλο χρειάζονται οι άνθρωποι για να περνλανε απέναντι, στον αλλον άνθρωπο, αυτή είναι η γνώμη μου.\nΧάρη, καλή σου μέρα!


4.500 πρόσφυγες φτάνουν στον Πειραιά από τη Μυτιλήνη - Ειδήσεις - Νέα Κρήτη\nΤώρα διαβάζετε: 4.500 πρόσφυγες φτάνουν στον Πειραιά από τη Μυτιλήνη\n4.500 πρόσφυγες φτάνουν στον Πειραιά από τη Μυτιλήνη\n4.487 πρόσφυγες αναμένεται να φτάσουν σήμερα στο λιμάνι του Πειραιά με δύο επιβατηγά οχηματαγωγά πλοία από τη Μυτιλήνη. Το μεσημέρι, στην πύλη Ε-1, αναμένεται να προσδέσει το επιβατηγό οχηματαγωγό πλοίο «Ελευθέριος Βενιζέλος» με 2.487 άτομα, ενώ το βράδυ αναμένεται στο λιμάνι του Πειραιά και το επιβατηγό οχηματαγωγό πλοίο «Blue Star Patmos» με 2.000 ανθρώπους.\nΕπιπρόσθετα το καταμαράν «Tera Jet» αναχώρησε το πρωί από τον Πειραιά με προορισμό τη Μυτιλήνη προκειμένου να παραλάβει με τη σειρά του πρόσφυγες με προορισμό τον Πειραιά.\nΣύμφωνα με το Λιμενικό Σώμα Ελληνική Ακτοφυλακή, το τελευταίο 24ωρο 235 πρόσφυγες διεσώθησαν σε πέντε περιστατικά έρευνας και διάσωσης που έλαβαν χώρα στις θαλάσσιες περιοχές των νησιών Λήμνου, Χίου και Σάμου.\nΧθες ο αναπληρωτής υπουργός Ναυτιλίας, Χρήστος Ζώης, συνοδευόμενος από τον αρχηγό του Λιμενικού Αθανάσιο Αθανασόπουλο επισκέφτηκε το Α' Λιμενικό Τμήμα του Κεντρικού Λιμεναρχείου Πειραιά και τα επιβατηγά οχηματαγωγά πλοία «Νήσος Μύκονος» και «Ελευθέριος Βενιζέλος».\nΤαυτόχρονα, ο αναπληρωτής υπουργός Ναυτιλίας παρακολούθησε την αποβίβαση περίπου 2.500 περίπου προσφύγων από το πλοίο «Ελευθέριος Βενιζέλος», ενώ συνομίλησε με ορισμένους από αυτούς. Έπειτα ξεναγήθηκε μέσα στο πλοίο επιβλέποντας τους χώρους στους οποίους φιλοξενήθηκαν οι μετανάστες.


GOLDEN LEAGUE 6X6: ΛΥΓΙΣΕ ΞΑΝΑ Η "MAGU" ΤΗΝ SHPARTALLIMI ΚΑΙ ΣΥΝΕΧΙΣΕ ΤΟ ΣΕΡΙ ΤΗΣ!\nΗ πρεμιέρα της Golden League 6X6 της Βόρειας Περιφέρειας (Κηφισιά Α') ανέδειξε για ακόμα μια φορά νικήτρια του πολυπαιγμένου ντέρμπι ανάμεσα σε Magufana και Shpartallimi την ομάδα του Γιάννη Λίτση, η οποία επικράτησε αυτή τη φορά με 6-3 και συνέχισε το νικηφόρο σερί της.\nΤο παιχνίδι ξεκίνησε πολύ "ζωηρά" με τη Shpartallimi να έχει υπεροχή και προηγείται δις, πριν καν συμπληρωθεί το πρώτο δεκάλεπτο! Αρχικά, το σκορ άνοιξε στο 6' ο Μέρα, ενώ στο 9' ο Αλκέτ έκανε το 2-1, κι ενώ ένα λεπτό νωρίτερα είχε ισοφαρίσει ο Λίτσης με απευθείας εκτέλεση κόρνερ!\nΣτη συνέχεια όμως, η κυπελλούχος πήρε τα ηνία και αρχικά ισοφάρισε ξανά με τον MVP της, Γιάννη Λίτση, ύστερα από εξαιρετική ασίστ του Τσιγγόπουλου, ενώ ο δημιουργός του δεύτερου γκολ της "Magu" ήταν αυτός που εκμεταλλεύτηκε το λάθος της άμυνας του εξαιρετικού κατά τα άλλα Μαβίδη για να γράψει το 3-2. Το σκορ ημιχρόνου "κλείδωσε" στο 4-2 χάρη σε γκολ του Τσιγγόπουλου και πάλι, ο οποίος σκόραρε ύστερα από εξαιρετική κομπίνα έξω από την περιοχή.\nΚι ενώ το παιχνίδι σου έδινε την αίσθηση ότι θα μπορούσε κάλλιστα να ανάψει με νέα αντεπίθεση της Shpartallimi, ο μεγάλος αστέρας της και πρώην διεθνής, Κρίστιαν Τζελόσι δέχθηκε ανόητη απευθείας κόκκινη κάρτα για εξύβριση στον διαιτητή και ουσιαστικά ενταφίασε τις όποιες ελπίδες της Shpartallimi να αποδράσει με βαθμούς. Το οξύμωρο είναι ότι ενώ δεν απειλήθηκε τα 2' που αγωνιζόταν με ποδοσφαιριστή λιγότερο η ομάδα του Γκέρτι, εν τέλει δέχθηκε το 5-2 από τον Μουζάκη με την είσοδο του Γκέργκι στο ματς, από τον Σταγάκη. Η "Magu", με την ψυχολογία στα ύψη ανέβασε κι άλλο το δείκτη του σκορ χάρη στον Μουζάκη (που αγωνιζόταν στην επίθεση, καθώς τερματοφύλακας αγωνιζόταν ο Καραμαλίγκας), για να διαμορφώσει το τελικό 6-3 ο Μέρα στο 45'.\nΈτσι, η διαμόρφωση της βαθμολογίας τώρα έχει ως εξής (Δείτε ΕΔΩ): Η Magufana, χάρη και στην "προίκα" του +3 από την Α' φάση σκαρφάλωσε στους 6, εκεί όπου συγκατοικεί με την S.R.B. του Πέτρου Φασουλή, η οποία αμέσως μετά επικράτησε της Livorno του Ηλία Γιαννίκου με ανατροπή και 6-4!\nΟι Livrornezi προηγήθηκαν στο πρώτο μέρος χάρη στα γκολ των Καβαλάρη και Μακρή με 2-1, ωστόσο στην επανάληψη η ομάδα του Ωρωπού με μεγάλη προσθήκη τον Γιάννη Παρίση πήρε τα ηνία και αντέστρεψε νωρίς το κλίμα. Αρχικά γύρισε το παιχνίδι σε 3-2 μέσα σε 2' (Γεωργακόπουλος, Λιάπης) κι εν συνεχεία επέβαλε το δικό της τέμπο.\nΠαρόλα αυτά, η κατάσταση δεν ξεκαθάρισε παρά στο τελευταίο πεντάλεπτο κι αυτό γιατί η μαχητική Livorno κατάφερνε συνεχώς να βρίσκεται μέσα στο παιχνίδι. Το σκορ ήταν 4-4 μέχρι το 45' όταν ο Σουβατζής με ωραίο σόλο έδωσε ξανά προβάδισμα στην S.R.B. ενώ ο Λιάπης κλείδωσε στο φινάλε μια πολύ σημαντική νίκη.


Ετοιμάζονται MEGA-λες αλλαγές για τη νέα σεζόν – Το πρόγραμμα και τα πρόσωπα που «πολιορκούνται» | Reader.gr\nΕτοιμάζονται MEGA-λες αλλαγές για τη νέα σεζόν – Το πρόγραμμα και τα πρόσωπα που «πολιορκούνται»\nΤετ, 13/05/2020 - 07:15\nΤα στελέχη του καναλιού ήδη ετοιμάζουν το πρόγραμμα της επόμενης χρονιάς, επιφυλάσσοντας πολλές εκπλήξεις.\nΚατάφερε να βγει στα μέσα της φετινής τηλεοπτικής σεζόν και να διεκδικήσει το δικό του κοινό από μία πίτα που είχε ήδη μοιραστεί. Όχι τυχαία, βέβαια, αφού και μόνο το όνομα MEGA σημαίνει πολλά για τους τηλεθεατές. Η νέα εποχή του καναλιού μετρά μόλις λίγους μήνες, όμως τα σχέδια των ιθυνόντων για τη νέα χρονιά είναι μεγαλεπήβολα και πολλά.\nΣτόχος είναι το κανάλι να ανέβει ακόμη περισσότερο στους πίνακες της Nielsen, επενδύοντας και στον τομέα της ψυχαγωγίας που σε πρώτη φάση πέρασε σε δεύτερη μοίρα. Από τον ερχόμενο Σεπτέμβρη, ο Βαγγέλης Μαρινάκης και οι άνθρωποι του θέλουν, αρχικά, δυνατές σειρές. Το MEGA έχει αφήσει εποχή με τη μυθοπλασία και αυτή η ιστορία θέλουν να συνεχιστεί. Έτσι, οι πρώτες πληροφορίες, θέλουν τον Γιώργο Καπουτζίδη να ετοιμάζει μία νέα σειρά, ενώ πολλοί είναι αυτοί που θέλουν και τον Χριστόφορο Παπακαλιάτη να βρίσκεται σε προχωρημένες επαφές με τους ιθύνοντες. Και οι δύο άνδρες είναι από τα πρόσωπα που έχουν δώσει τις εξετάσεις τους στο κοινό, γράφοντας σειρές που έμειναν στη συνείδηση του κόσμου.\nΕκτός της μυθοπλασίας, μεγάλη βαρύτητα θα δοθεί και στις ψυχαγωγικές εκπομπές. H Βίκυ Σταυροπούλου, επίσης από τα πρόσωπα που αγαπήθηκαν από το τότε MEGA, συζητά με τους ιθύνοντες για την πρωινή ζώνη. Ως σκέψη υπάρχει το να αναλάβει και κάποιο τηλεπαιχνίδι, ωστόσο ακόμη είναι νωρίς για τελικές αποφάσεις.\nΣτη μεσημεριανή ζώνη του καναλιού, από τη νέα χρονιά, πιθανότατα θα βρεθεί η Τατιάνα Στεφανίδου. Η αποχώρησή της από το ΣΚΑΪ θεωρείται δεδομένη και οι άνθρωποι του MEGA την θέλουν ως «άλογο» στην κούρσα της κορυφής.\nΤο στοίχημα του δελτίου ειδήσεων\nΗ Δώρα Αναγνωστοπούλου ανέλαβε, τη φετινή σεζόν, το κεντρικό δελτίο του καναλιού, ωστόσο από τη νέα χρονιά τα στελέχη στοχεύουν σε άλλα πρόσωπα. Εδώ και καιρό φημολογείται ότι έχουν κάνει κρούση τόσο στον Νίκο Χατζηνικολάου, όσο και στον Αντώνη Σρόιτερ.\nΟι δύο άνδρες, αυτή τη στιγμή, βρίσκονται στο τιμόνι των ειδήσεων του ΑΝΤ1 και του ALPHA, αντίστοιχα, ενώ θεωρούνται εξαιρετικά επιτυχημένοι. Να σημειωθεί, βέβαια, ότι ο άνκορμαν της Κάντζας έχει συμβόλαιο σε ισχύ για τα επόμενα δύο χρόνια, οπότε η μετακίνησή του θεωρείται δύσκολη έως απίθανη.\nΠάνος Αργιανίδης: Ο Γιώργος Αγγελόπουλος έπρεπε να θέσει υποψηφιότητα για ευρωβουλευτής (vid)\nΚορονοϊός: Αναστολή λιτανειών, παράταση της απαγόρευσης όρθιων σε μπαρ – Αρνητικό τεστ για τους επισκέπτες από Μάλτα\nΕπίσημα στο OPEN η Βίκυ Χατζηβασιλείου\nΣοκ στο παγκόσμιο μπάσκετ: «Έσβησε» στα 27 του από ανακοπή ο Ότζο!\nΈκρηξη στη Βηρυτό: Ερευνάται το ενδεχόμενο να προήλθε από ρουκέτα ή βόμβα – Στους 154 νεκροί\n07/08/2020 - 17:25\n07/08/2020 - 14:06


Παραγγελία 14.000 φανελών Μπερμπάτοφ - Contra.gr - Live Sports Magazine\nΠαραγγελία 14.000 φανελών Μπερμπάτοφ\nΤΕΛ. ΑΝΑΝΕΩΣΗ: 08 Σεπ. 2015 | 11:34\nΗ συνεχής επικοινωνία της ΠΑΕ ΠΑΟΚ με την εταιρεία macron για να καλυφθούν οι αυξημένες ανάγκες του κόσμου.\nΟ Ντίμιταρ Μπερμπάτοφ έχει ενθουσιάσει τους φιλάθλους του ΠΑΟΚ, κάτι που αποτυπώνεται στην ζήτηση που έχουν οι φανέλες του Βούλγαρου επιθετικού. Εδώ και μέρες, λοιπόν, η ΠΑΕ έκανε μαζική παραγγελία νέων φανελών.\nΑρχικά, ο Δικέφαλος παρήγγειλε 10.000 φανέλες και στην συνέχεια υπήρξε νέα επικοινωνία με τη macron για να έρθουν άλλες 4.000. Στο σύνολο, από την ΠΑΕ παρήγγειλαν 14.000 νέες φανέλες, οι οποίες αναμένεται να φτάσουν στην Θεσσαλονίκη το αργότερο σε δέκα ημέρες από σήμερα.\nΕνδεικτικά αναφέρουμε πως την αγωνιστική περίοδο που ολοκληρώθηκε, είχαν πωληθεί περίπου 10.000 φανέλες για όλους τους παίκτες που αγωνίστηκαν στην ομάδα.\nΤο αυτόγραφο Μπερμπάτοφ στις οθόνες σας\nΣτο μεταξύ, οι φίλαθλοι του ΠΑΟΚ έχουν την δυνατότητα να "κατεβάσουν" από το Fanzone του paokfc.gr τα αυτόγραφα των παικτών του Δικεφάλου, στα οποία πλέον συμπεριλαμβάνεται, πλέον, και αυτό του Ντίμιταρ Μπερμπάτοφ.


erevoktonos: Οι απεριόριστες δυνατότητες του παιδικού νου και η Κοκκινοσκουφίτσα\nΟι απεριόριστες δυνατότητες του παιδικού νου και η Κοκκινοσκουφίτσα\nΓιατί; – Η αγαπημένη έκφραση και φυσικά ερώτηση των απανταχού πιτσιρικάδων και δεσποσύνων ανά την υφήλιο.\nΜέχρι την ηλικία των πέντε με επαναλήψεις σε βαθμό κακουργήματος!\nΚι από κει και μετά η επανάληψη της αναζήτησης φθίνει αναλόγως του καθενός το δεδομένο ή μη υπόβαθρο.\nΕρώτηση που εκφράζεται είτε λεκτικά, είτε βουβά με απλή ένδειξη την απορία ζωγραφισμένη στα διάπλατα ανοιγμένα παιδικά ματάκια ή με τις κάθε είδους σκανταλιές, που αποσκοπούν στη μάθηση και τη γνώση.\nΕρώτηση που μερικές φορές δεν εκφράζεται καθόλου για διάφορους λόγους, πέρα από αυτούς που «ελέγχουν» τα ίδια τα παιδιά, και που μπορεί να οδηγήσει σε άλλα «δύσκολα» ή «εύκολα» μονοπάτια τις τρυφερές ψυχούλες και τα αγίνωτα ακόμα μυαλουδάκια.\nΚι εδώ έρχεται το βιβλίο. Κι ο γονιός. Ο γονιός που νιώθει το βάρος της ευθύνης του απέναντι στο παιδί που έφερε στον κόσμο. Ο γονιός που θέλει (μπορεί - δεν μπορεί, γνωρίζει - δεν γνωρίζει), να δώσει στο παιδί του τα εργαλεία που θα του εξασφαλίσουν μια καλή ζωή.\nΚαι το καλύτερο εργαλείο όλων, κατά την ταπεινή μου άποψη, είναι η γνώση. Και η γνώση αποκτάται με διάφορους τρόπους, ένας εκ των οποίων το διάβασμα. Εργαλείο που δημιουργεί –συνήθως– σκεπτόμενα άτομα, η αγάπη προς το οποίο αποκτάται –κι αυτό συνήθως– άπαξ δια παντός.\nΕίμαστε από τους τυχερούς λαούς που απολαμβάνουμε το προνόμιο να μπορούμε να διαβάσουμε παραμύθια στα παιδιά μας. Και να τα μάθουμε έτσι να αγαπούν το διάβασμα. Και κατά συνέπεια να δημιουργούν εικόνες, να φαντάζονται, να ονειρεύονται, να ρωτούν, να επιδιώκουν, να παραδειγματίζονται, να αποκτούν κριτήριο, να αισθάνονται, να μαθαίνουν.\nΣυνήθως αντιμετωπίζουμε τα μικρά παιδιά ως ειδική κατηγορία υποδεέστερων όντων της ράτσας μας. Και ως τέτοια τα αντιμετωπίζουμε, μιλώντας τους λίγο ή χρησιμοποιώντας υπεραπλουστευμένες εκφράσεις, προσφέροντάς τους λίγα ή ελάχιστα ερεθίσματα για την ανάπτυξη των δεξιοτήτων τους. Θεωρούμε ότι τα παιδιά δεν μπορούν να καταλάβουν όσα εμείς. Εν μέρει σωστή η παραδοχή. Όμως, αν εμείς δεν τους δώσουμε τροφή για σκέψη, τους στερούμε την πιθανότητα της ανάπτυξης, με την ευρεία έννοια της λέξης.\nΑς μην σταματάμε μόνο στην Κοκκινοσκουφίτσα και τον Πινόκιο. Ας μην φοβόμαστε τα πιο «περίπλοκα» αναγνώσματα, πάντα στα όρια ενός διδακτικού κειμένου παιδικής λογοτεχνίας, που συνάδει με την ηλικία τους, χωρίς να τα καλουπώνει και να τα περιορίζει.\nΟι δυνατότητες του ανθρώπινου νου είναι απεριόριστες. Τολμήστε, προσπαθήστε, τα πιτσιρίκια σας μπορεί να σας εκπλήξουν με την ανταπόκρισή τους!\nΑναρτήθηκε από geo pi στις 11:43 π.μ.\nΕΠΙΣΤΗΜΗ ( 6208 )\nΜΥΘΟΛΟΓΙΑ ( 2282 )\nΥΓΕΙΑ ( 10092 )\nΦΙΛΟΣΟΦΙΑ ( 13022 )\n► Απριλίου 2020 (126)\n▼ 18 Νοε (20)\nΗ ανίατη περίπτωση των Τροιζηνίων\nΝα αγαπάς αυτούς που δεν πληγώνουν την αγάπη\nΗ φιλοσοφία έχει τη χάρη της, αν ασχοληθείς μαζί τ...\nΟι απεριόριστες δυνατότητες του παιδικού νου και η...\nΑν απλώς ήμασταν...\nΟ ΤΡΙΠΟΔΑΣ ΤΗΣ ΑΛΗΘΕΙΑΣ\nΟ Νέος Τύπος Ανθρώπου\nΌταν ο Άντρας συναντά τη Γυναίκα\n«Και πέθαναν αυτοί καλά»\nΤσιγάρα εναντίον κόσμου\nΑλλάζει το κοτόπουλο\nΈτσι ήταν ένας ηλεκτρονικός υπολογιστής το 1957\nΥπάρχει ζωή στον Πλανήτη Άρη;\nΣιβηρία: Ανακαλύφθηκε ξυραφάκι ηλικίας 4000 ετών


ΝΔ : Το σύνθημα και η στρατηγική ενόψει των εκλογών - Δημοκρατική της Ρόδου\nΝΔ : Το σύνθημα και η στρατηγική ενόψει των εκλογών\n24 Αυγούστου 2015 8:16 πμ | Δήμητρα-Μαρίλια Φούρλα\nΠαραδίδει την διερευνητική εντολή στον Πρόεδρο της Δημοκρατίας, ο Ευάγγελος Μεϊμαράκης.\nΣτις 10:30 το πρωί ο πρόεδρος της ΝΔ θα μεταβεί στο προεδρικό μέγαρο και θα παραδώσει στον Προκόπη Παυλόπουλο τη διερευνητική εντολή τα χρονικά περιθώρια της οποίας εξάντλησε χωρίς να υπάρξει κάποιο αποτέλεσμα. «Τουλάχιστον προσπάθησα», έλεγε ο Ευάγγελος Μεϊμαράκης σε συνεργάτες του.\nΩστόσο, οι περισσότερες συζητήσεις που έγιναν κυρίως με τους πολιτικούς αρχηγούς του Ποταμιού και του ΠΑΣΟΚ αφορούσαν την επόμενη μέρα των εκλογών και το ενδεχόμενο συνεργασίας.\nΗ αντιπαράθεση που σημειώθηκε με τον Αλέξη Τσίπρα με αφορμή την άρνηση του πρωθυπουργού να συναντήσει τον Ευάγγελο Μεϊμαράκη έδειξε ένα ξεκάθαρο δείγμα του κλίματος πόλωσης που θα επικρατήσει κατά την προεκλογική περίοδο.\nΜε την παράδοση της διερευνητικής εντολής η ΝΔ ετοιμάζεται για την στρατηγική που θα ακολουθήσει μέχρι να ανοίξουν οι κάλπες. Σύμφωνα με πληροφορίες το βασικό σύνθημα της «γαλάζιας» παράταξης θα είναι: «Με σταθερά βήματα μπροστά», ενώ τα επόμενα 24ωρα θα ληφθούν οι τελικές αποφάσεις για την εταιρεία που θα αναλάβει την προεκλογική καμπάνια του κόμματος, αλλά και εκείνη που θα προβάλει τις θέσεις της ΝΔ στα social media, τα οποία πλέον παίζουν ιδιαιτέρως σημαντικό ρόλο στις εκλογικές αναμετρήσεις.\nΟι προεκλογικές εξαγγελίες του πρωθυπουργού, η υπογραφή του μνημονίου και τα σκληρά μέτρα που περιλαμβάνονται σε αυτό θα είναι η αιχμή του δόρατος κατά την προεκλογική καμπάνια, η οποία θα εμπλουτιστεί με τα ζητήματα του μεταναστευτικού, της ασφάλειας και της παιδείας. Παράλληλα, επανέρχονται οι ανοιχτές συγκεντρώσεις στις μεγάλες πόλεις της περιφέρειας.\nΣενάρια περί Αβραμόπουλου\nΕλάχιστες πιθανότητες συγκεντρώνουν τα σενάρια που είδαν το φως της δημοσιότητας περί τοποθέτησης του Δημήτρη Αβραμόπουλου στο ψηφοδέλτιο Επικρατείας της ΝΔ.\nΟ πρόεδρος της ΝΔ συνομιλεί τακτικά με τον Έλληνα Επίτροπο, ωστόσο η επιστροφή του στην Αθήνα θα σήμαινε πως η χώρα θα έχανε ένα σημαντικό παράγοντα σε μια ιδιαιτέρως κρίσιμη στιγμή, καθώς ο Δ. Αβραμόπουλος έχει το χαρτοφυλάκιο για την μετανάστευση. Ακόμα όμως και αν αυτό συμβεί τότε θα είχε την ευκαιρία ο Αλέξης Τσίπρας να τοποθετήσει κάποιο δικό του στέλεχος κάτι το οποίο δεν επιθυμεί να γίνει η ΝΔ.\nΟ Ευάγγελος Μεϊμαράκης αναμένεται να ζητήσει και επίσημα την διεξαγωγή τηλεμαχίας με τον Αλέξη Τσίπρα, καθώς εκτιμά πως ο πρόεδρος του ΣΥΡΙΖΑ βρίσκεται σε δυσχερή θέση και δεν μπορεί να αντικρούσει με επιχειρήματα τα όσα έπραξε κατά την κυβερνητική του θητεία.\nΠίεση προς τα δεξιά και άνοιγμα προς το κέντρο\nΣτόχος της ΝΔ είναι να «ψαρέψει» ψηφοφόρους από την δεξαμενή του 39% που ψήφισε «ναι» στο δημοψήφισμα και ένα μεγάλο ποσοστό προέρχεται από τον χώρο του κέντρου. Παράλληλα, ο Ευάγγελος Μεϊμαράκης θα κορυφώσει την κριτική του απέναντι στον Πάνο Καμμένο, με απώτερο σκοπό τον επαναπατρισμό των «γαλάζιων» ψηφοφόρων και την όσο το δυνατό μεγαλύτερη συσπείρωση της βάσης της ΝΔ.\nΩς βάση στην Συγγρού θεωρούν το 27% που έλαβε το κόμμα στις εκλογές της 25ης Ιανουαρίου, καθώς «γαλάζιοι» εκλογολόγοι εκτιμούν πως οι διαρροές προς άλλες κομματικές κατευθύνσεις θα μειωθούν δραστικά, ενώ χαρακτηρίζουν ιδιαιτέρως θετικό το γεγονός πως η ΝΔ κατεβαίνει ενωμένη, μετά από αρκετά χρόνια σε μια εκλογική αναμέτρηση.


Οι Πύργοι Εορδαίας βρίσκονται στους δυτικούς πρόποδες της οροσειράς Βερμίου. Το παλαιό όνομα των Πύργων, γνωστό και στα γύρω χωριά και πόλεις της ευρύτερης περιοχής αλλά κυρίως της επαρχίας Εορδαίας του νομού Κοζάνης ήταν Κατράνιτσα ή Καστράνισσα (Κάστρων Άνασσα, δηλαδή η Βασίλισσα των Κάστρων) όνομα το οποίο συνδέεται ίσως με το κάστρο που υπήρχε στην περιοχή και σήμερα σώζονται μόνο ερείπια του.\nΔεσπόζει στο κέντρο μιας κοιλάδας, υποχρεωτικής διάβασης από το υψίπεδο Εορδαίας - Πτολεμαΐδας (Καϊλαρίων) προς Έδεσσα - Γιαννιτσά - Θεσσαλονίκης.\nΑνατολικά συνορεύει με την οροσειρά Βερμίου, βόρεια με την λίμνη Βεγορίτιδα (Οστρόβου), μαζί με την επιβλητική οροσειρά του Βόρα (Καϊμακτσαλάν) και δυτικά με την οροσειρά Μαυροπούλι (Κάρακους). Η απόσταση των Πύργων από την Αθήνα είναι 530χλμ., από την Θεσσαλονίκη 130χλμ.\nΩς μεγάλο κεφαλοχώρι, οι Πύργοι έχουν Ιστορία από τους προϊστορικούς ακόμη χρόνους. Από τους Πύργους ήταν ο θρυλικός κλέφτης Γούτας που έδρασε γύρω στο 1740 και επικεφαλής 300 κλεφταρματολών δρούσε σε όλη την Δυτική και Κεντρική Μακεδονία με ορμητήριο το Βέρμιο. Συνελήφθη το 1747 στη Βέροια.\nΤο 1737 γεννήθηκε στους Πύργους ο μεγαλέμπορος της Βιέννης και συνεργάτης του Ρήγα Φεραίου, Χρήστος Μάνος, γενάρχης της οικογενείας Χρηστομάνου. Κατά την επανάσταση του 1821, οι κάτοικοι των Πύργων ξεσηκώθηκαν και το Μάρτιο του 1822, 150 αγωνιστές υπό τον Μπλατσιώτη οπλαρχηγό Καραμήτσο, εξόντωσαν μεγάλες Οθωμανικές δυνάμεις στην περιοχή. Στην εξέγερση της Νάουσας συμμετείχε ο Κατρανιτσιώτης οπλαρχηγός Δημήτριος Σιουγκάρας με τα τέσσερα αδέλφια του και 45 Κατρανιτσιώτες μαχητές.\nΑπό τους Πύργους κατάγονταν επίσης ο καθηγητής του Εθνικού και Καποδιστριακού Πανεπιστημίου Αθηνών Δαμιανός Γεωργίου Δράσκας και ο Ιωάννης Καραμάτας (1864-1913), σημαντικός παράγοντας της Ελληνικής παροικίας του Σεμλίνου (Ζεμούν) και ιδρυτής του πρώτου Ελληνικού τυπογραφείου της Σερβίας (εγγονός του ήταν ο διακεκριμένος μαθηματικός του 20ου αιώνα Γιοβάν Καραμάτα). Κατρανιτσιώτης ήταν και ο διπλωμάτης και νομικός Πέτρος Ίτσκος που συνέβαλε στη δημιουργία του Σερβικού κράτους.\nΣτην περίοδο του Μακεδονικού αγώνα, η κωμόπολη Κατράνιτσα χρησιμοποιούνταν από τα Ελληνικά αντάρτικα σώματα σαν βάση εξόρμησης ενάντια στους κομιτατζήδες και είχε μεταβληθεί σε απόρθητο φυλάκιο. Η Βουλγαρική προπαγάνδα αποπειράθηκε επανειλημμένα να ιδρύσει σχολείο και η εκκλησία να προσχωρήσει στην Βουλγάρικη εξαρχία. Από την Κατράνιτσα κατάγονταν ο ηγέτης του Ελληνισμού της βορειοδυτικής Μακεδονίας, φαρμακοποιός Φίλιππος Καπετανόπουλος που δραστηριοποιούνταν στο Μοναστήρι κατά τη διάρκεια του Μακεδονικού Αγώνα.\nΆποψη μέρους του χωριού από τον λόφο του Άγιου Κωνσταντίνου\nΤο Μνημείο των Θυμάτων της ναζιστικής θυριωδίας. (24/4/1944) (*)\nΣτις 24 Απριλίου του 1944, στους Πύργους, έλαβε χώρα το μεγαλύτερο ολοκαύτωμα Ελλήνων (μετά απ' αυτό των Καλαβρύτων) από τους Γερμανούς ναζιστές και τους Έλληνες συνεργάτες τους. 318 άνδρες, γυναίκες και παιδιά θανατώθηκαν, οι επιζήσαντες υποχρεώθηκαν να περπατήσουν έως την Πτολεμαΐδα και η κωμόπολη καταστράφηκε ολοσχερώς.\nΟ Μακεδονικός τάφος που βρέθηκε λίγο έξω από το χωριό των Πύργων, τα σημαντικά ευρήματα των ανασκαφών φιλοξενούνται στο Αρχαιολογικό Μουσείο Κοζάνης.\nΣήμερα ο πληθυσμός ανέρχεται σε 870 άτομα. Θα πρέπει να σημειωθεί ότι, πριν το ολοκαύτωμα των Πύργων από τους Γερμανούς τον Απρίλη του 1944, ο πληθυσμός ανέρχονταν σε 2.500 κατοίκους. Η καταστροφή αυτή αποτελεί και τον κύριο λόγο της δραματικής μείωσης του πληθυσμού του χωριού.\nΜέσα από το χωριό περνάει το διεθνές ορειβατικό μονοπάτι Ε4 το οποίο συνεχίζοντας στις πλαγιές του Βέρμιου περνάει μπροστά από το νέο καταφύγιο του Ορειβατικού Ομίλου Πύργων στα 1560 μ υψόμετρο στο οποίο μπορεί κάποιος να διανυκτερεύσει, σε συνεννόηση με τον Ορειβατικό Όμιλο. Οι Πύργοι βρίσκονται σε υψόμετρο 700-800 μέτρων. Συνολικά έχουν επιφάνεια 4.500 τετραγωνικά χιλιόμετρα. Από αυτά η καλλιεργήσιμη έκταση είναι 1.600 km², εκ των οποίων 5.500 στρέμματα είναι μηλιές και τα υπόλοιπα σιτηρά. Επίσης, έκταση 12,461 km² αποτελεί δασώδη περιοχή.\nΤο κλίμα των Πύργων είναι εύκρατο. Σε τούτο βοηθά και η κοντινή λίμνη Βεγορίτιδας (Οστρόβου - Άρνισσας), της οποίας η επίδραση στη διαμόρφωση του κλίματος είναι σημαντική. Φυσικά, υπάρχουν χειμώνες όπου το κλίμα είναι πολύ βαρύ, οπότε και παγώνουν τα ποτάμια του χωριού. Το βασικό ποτάμι του χωριού είναι ο Ασπροπόταμος που έχει συνεχή ροή αλλά το καλοκαίρι εκτρέπεται στους αγρούς για τις καλλιέργειες. Στα ρέματα και τα ποτάμια που ρέουν γύρω από το χωριό υπάρχουν πέτρινα γεφύρια με πιο σημαντικά το γεφύρι του Γκέλιμος (το γεφύρι της νύφης στα τούρκικα) και του Σάνδρεμος τα οποία αποτελούν μέρος ενός μεγάλου πλακόστρωτου δρόμου που οδηγούσε σε μιά μεγαλύτερη πόλη (πιθανόν στην αρχαία πόλη Εορδαία) με αφετηρία τα ερείπια του Κάστρου των Πύργων. Τα υπόλοιπα, ένα από τα οποία μέσα στο χωριό, έχουν τσιμεντοστρωθεί στο κατάστρωμά τους. Στο χωριό υπάρχουν δύο παλιές εκκλησίες (του 1700), της Αγίας Παρασκευής και του Αγίου Δημητρίου, με παλιές τοιχογραφίες. Οι εκκλησίες αυτές είναι πολλαπλά λεηλατημένες από τους σύγχρονους αρχαιοκάπηλους, με αποτέλεσμα να χαθούν πολύτιμες εικόνες και κειμήλια.\nΣήμερα αποτελεί τοπική κοινότητα του νέου καλλικρατικού δήμου Εορδαίας.\n↑ Αρματωλοί και κλέφτες\n↑ Αθανάσιος Ε. Καραθανάσης, Εταιρεία μακεδονικών Σπουδών, "Μια Ελληνική μαρτυρία από τη Βιέννη για τις πρώτες συλλήψεις των συνεργατών του Ρήγα Βελεστινλή", Θεσσαλονίκη, σ. 92\n↑ Η Συμβολή Των Δυτικομακεδόνων στην Επανάσταση του Γένους - Πορεία προς την Ανεξαρτησία, Βασίλειος Αποστόλου, Κοζάνη 2005\n↑ Ο μύθος του Δημήτρη και της Αϊσέ στην ιστορική λογοτεχνία, "Η Ελληνική Επανάσταση δρα και στο Δήμο Βερμίου", Παρθένα Τσοκτουρίδου)\n↑ Διαδικτυακή Πύλη Πτολεμαΐδος, Ιστορικά γεγονότα, Το χρονικό της μεγάλης σφαγής των Πύργων


Νέα | 3 προϊόντα για ανακούφιση, θρέψη και προστασία της ευαίσθητης βρεφικής επιδερμίδας | Όμορφα Μυστικά της Βίκυς Χατζηβασιλείου\nΤα βρέφη είναι τα πιο πολύτιμα δώρα στη γη και γι’ αυτό η περιποίηση και η φροντίδα τους είναι εξαιρετικής σημασίας.\nΕίναι γνωστό πως η εύπλαστη βρεφική επιδερμίδα είναι τόσο λεπτή και ευαίσθητη και φυσικά λιγότερο ανθεκτική στις χημικές ουσίες, τα αρώματα και άλλα συστατικά που συνήθως υπάρχουν σε σαπούνια και προϊόντα φροντίδας. Για ανακούφιση, θρέψη και προστασία της ευαίσθητης βρεφικής επιδερμίδας δοκιμάστε τα νέα προϊόντα της σειράς Jurlique Baby Care.\nAπαλό σαμπουάν βρεφικής περιποίησης σώματος και μαλλιών\nΑυτό το εξαιρετικά ήπιο αφρόλουτρο σώματος δεν προκαλεί δάκρυα, καθαρίζει απαλά τα μαλλιά και την επιδερμίδα του μωρού. Είναι κλινικά αποδεδειγμένο ότι είναι αρκετά απαλό, ιδανικό για καθημερινή χρήση, χωρίς να απομακρύνει την απαραίτητη υγρασία από την επιδερμίδα του μωρού.\n▪ Εκχυλίσματα Εχινάκειας και Βιολέτας: Καθαρίζουν απαλά την επιδερμίδα και τα μαλλιά του μωρού.\n▪ Εκχύλισμα ρίζας Μολόχας, πανσές και θρεπτικά φυτικά έλαια: Προσφέρουν βαθιά ενυδάτωση.\n▪ Εκχυλίσματα Καλέντουλας και χαμομηλιού: Ανακουφίζουν και ηρεμούν.\nΒρεφική Καταπραϋντική και Ενυδατική κρέμα\nΑπαλή και καταπραϋντική ενυδατική κρέμα, βοηθάει στη βαθιά ενυδάτωση της ξηρής και ευαίσθητης επιδερμίδας. Κατάλληλη για βρέφη ηλικίας ενός μήνα. Η θρεπτική αλλά μη λιπαρή φόρμουλά της απορροφάται γρήγορα αφήνοντας μια αίσθηση απαλότητας και χαλάρωσης στην επιδερμίδα του μωρού.\n▪ Έλαιο από αβοκάντο και σησαμέλαιο για θρέψη και προστασία ▪ Oat Kernel για ανακούφιση της ξηρής επιδερμίδας\n▪ Εκχύλισμα καλέντουλας και χαμομηλιού: Θρέφει και καταπραΰνει την ξηρή επιδερμίδα\nΒρεφικό Χαλαρωτικό Λάδι Μασάζ\nΛάδι μασάζ με ελαφριά υφή, που σας επιτρέπει να συνδεθείτε με το μωρό σας με έναν υπέροχο τρόπο. Τα μη λιπαρά φυτικά έλαια ενυδατώνουν σε βάθος ενώ το καταπραϋντικό φυσικό του άρωμα προετοιμάζει το μωρό για ένα ευτυχισμένο ύπνο. Το μίγμα αιθέριου ελαίου αποτελείται από Λεβάντα, Κέδρο, Γκρέιπφρουτ, Περγαμόντο, Δυόσμο, Γεράνι και Ylang Ylang, προσδίδοντας ένα καθαρό και φρέσκο φυσικό άρωμα που αφήνει στην επιδερμίδα μια αίσθηση απαλότητας και φρεσκάδας ενώ παράλληλα έχει χαλαρωτική επίδραση στο βρέφος.\n▪ Σησαμέλαιο: Ανακουφίζει την ευαίσθητη επιδερμίδας του μωρού ▪ Aγνό μίγμα αρωματικών ελαίων από λεβάντα, γεράνι και Ylang Ylang: Hρεμεί το μωρό και το βοηθά να αποκοιμηθεί.


My Phanatic: Ανακαλύψτε δύο απολαύσεις καλύτερες και από το σεξ\nΑνακαλύψτε δύο απολαύσεις καλύτερες και από το σεξ\nΑν νομίζετε ότι δύο απο τις μεγαλύτερες απολαύσεις στη ζωή είναι το φαγητό και το σεξ, μια νέα δημοσκόπηση έρχεται να σας διαψεύσει.\nΗ μουσική προσφέρει μεγαλύτερη ευχαρίστηση ακόμα και από το σεξ, σύμφωνα με μία νέα βρετανική δημοσκόπηση.\nΣτη δημοσκόπηση συμμετείχαν 2.000 άνδρες και γυναίκες, οι οποίοι ρωτήθηκαν ποιες δραστηριότητες τους προκαλούν πιο έντονα συναισθήματα καλής διάθεσης και ευεξίας.\nΠρώτη στη λίστα των απαντήσεων τους αναδείχθηκε η μουσική. Συγκεκριμένα το 40% των εθελοντών ανέφεραν πως τους «ανεβάζει» περισσότερο. Μάλιστα οι γυναίκες που ανέφεραν τη μουσική ως ελιξίριο ευεξίας, ήταν περισσότερες από τους άνδρες.\nΔεύτερη πηγή καλής διάθεσης και ευεξίας ήταν η κατανάλωση σοκολάτας, ενώ τρίτη οι ρομαντικές στιγμές με το έτερον ήμισυ. Μόλις το 20% των ερωτηθέντων ανέφερε το σεξ ως πηγή ευεξίας.\nΠως εξηγούν όμως οι ειδικοί τα αποτελέσματα της δημοσκόπησης; «Οι περισσότεροι άνθρωποι δεν είναι ικανοποιημένοι από τις προσωπικές τους σχέσεις, είτε έχουν δεσμό, είτε όχι», ανέφερε ο δρ Tomas Chamorro, καθηγητής Ψυχολογίας στο University College του Λονδίνου.\n«Η μουσική είναι μία πολύ εγωκεντρική δραστηριότητα, διότι αφορά μόνο το άτομο και του επιτρέπει να απολαύσει τα ακούσματα της δικής του επιλογής».\n«Είναι λογικό που περισσότερες γυναίκες επέλεξαν την μουσική έναντι του σεξ, αφού τα δύο φύλα προσεγγίζουν το σεξ με διαφορετικό τρόπο. Πολλοί άντρες κάνουν σεξ μόνο για ευχάριστη, ενώ οι γυναίκες εστιάζουν στο συναισθηματικό κομμάτι του».\nΈνας στους τέσσερις άνδρες, δήλωσε ότι θα προτιμούσε να σταματήσει να βλέπει μπάλα αντί να σταματήσει να ακούει μουσική.\nΕτικέτες Σχέσεις, Υγεία και Ευεξία


Eurovision 2022: Απόψε ο Β' Ημιτελικός με την Κύπρο - Όσα πρέπει να ξέρετε\nReading: Eurovision 2022: Απόψε ο Β’ Ημιτελικός με την Κύπρο – Όσα πρέπει να ξέρετε\nLamianow.gr > Ροή Ειδήσεων > AΛΛΑ ΝΕΑ > ΚΟΣΜΟΣ > Eurovision 2022: Απόψε ο Β’ Ημιτελικός με την Κύπρο – Όσα πρέπει να ξέρετε\nEurovision 2022: Απόψε ο Β’ Ημιτελικός με την Κύπρο – Όσα πρέπει να ξέρετε\nΠού πάτε; Έχει τον β’ ημιτελικό απόψε. Τί, επειδή πέρασε η Ελλάδα δεν θα έχει σασπένς; Υπάρχει ελληνικό ενδιαφέρον όσο να ναι. Διεκδικεί εισιτήριο για τον τελικό η Κύπρος. Την εκπροσωπεί η Ανδρομάχη με το «Ela».\nΕσθονία, Σερβία και Τσεχία βελτιώνουν τις θέσεις τους και ενισχύουν τις πιθανότητες πρόκρισης στον τελικό του Σαββάτου. Αντίθετα, Αυστραλία, Φινλανδία, Βέλγιο και Κύπρος υποχωρούν, παραμένοντας ωστόσο σε τροχιά πρόκρισης. Το ίδιο δεν ισχύει για τη συμμετοχή του Αζερμπαϊτζάν, η οποία πλέον βρίσκεται εκτός δεκάδας, έχοντας χάσει τη θέση της από την Μάλτα.\nLamianow.gr 12 Μαΐου 2022, 12:55\nPrevious Article ΕΝΦΙΑ 2022: Τι να προσέξετε πριν την πληρωμή της πρώτης δόσης\nNext Article “Σήμερα είναι 13 Φεβρουαρίου 2027 και είμαι μόνος στην πόλη” : Ο TikToker – ταξιδιώτης του χρόνου


O μπαμπούλας | Moment (s) in the Wind(s)\nmoment in the wind / 1 Oct 2012\nΚάποιες μανάδες στην γειτονιά τρομοκρατούσαν τα μωρά με την καμπουρωτή σκιά του.\n“Αν δεν το φας θα ΄ρθει ο Βασίλης”.\nΒασική προϋπόθεση για να σε τρομάξει οτιδήποτε. Να μην ξέρεις ποια ακριβώς ώρα πρέπει να φοβηθείς και πως όλες ίδιες δεν είναι. Ο Βασίλης δεν περνούσε ποτέ την ώρα του φαγητού. Αξημέρωτα ή μεσάνυχτα περασμένα έπρεπε να περιμένεις για να δεις το τριμμένο μάλλινο σακάκι χειμώνα καλοκαίρι, το σκούρο παντελόνι και τα δυο νούμερα μεγαλύτερα από τα πόδια του παπούτσια, να αναρωτιούνται όσο βάδιζαν αργά καταμεσής του δρόμου.\n“Ρε κανένας καλός?..”\nΤο ερωτηματικό δεν το άκουγες πάντα. Μερικές φορές από το χαμόσπιτο στον Άγιο Δημήτρη μέχρι την Ολυμπιάδος, είχε σιγουρευτεί. Έτσι είναι πάντα. Μερικές τζούρες και δέκα πεζοδρόμια που δε σου κάνει κέφι να τα περπατήσεις δρόμος από το αν μέχρι το τι αληθινά υπάρχει. Ειδικά άμα δε σ΄αρέσουν τα στενά παπούτσια.\n“Ρε κανένας καλός..”\nΜε κλειστά τζάμια, δεν τον άκουγες καθόλου. Ρώταγε, διαπίστωνε, δεν ήξερες. Μόνο πως πάντα κοιτούσε κάτω. Εκεί όλα τα ΄ψαχνε εκεί και βεβαιωνόταν. Όλα τα καλά και τα σπουδαία κάτω.\nΣπουδαγμένος και καθηγητής της φυσικής λέγανε κάποιοι πως είχε υπάρξει στα νιάτα του. Πόσο να αντέξει και το μυαλό πως νόμος είναι όλα τα ελαφριά επάνω πάντα να βγαίνουν.\nΚι όταν κανένας ποτέ δεν τον ξαναείδε, πως ένα αυτοκίνητο μια νύχτα στην Τσιμισκή δεν πρόλαβε να τον αποφύγει, είπαν. Μέχρι το τέλος, μέχρι το τέλος δεν σου φτάνει να το πιστέψεις πως οι δρόμοι οι ανοιχτοί για τους ανθρώπους δεν είναι.\nΤελευταία όλο και πιο συχνά, με κλειστά ή ανοιχτά τζάμια, θυμάμαι την φιγούρα του. Μια ακούω το ερωτηματικό μια όχι και όλο και σιγουρεύομαι. Δε μ΄αρέσουν τα στενά παπούτσια και το καλύτερο κρασί πάλι κάτω θα το πιούμε. Όλα τα μεγάλα, τα σπουδαία, κάτω. Ξυπόλητοι, πάνω στο χαλί.\n1 Oct 2012 in πορτραίτα.\n← βαρύ γλυκός και “όχι”\nοι τουλίπες →\n10 thoughts on “O μπαμπούλας”\n1 Oct 2012 at 16:49\n“Ξυπόλητοι, πάνω στο χαλί.”\nKάποτε θυμάμαι, μόνο έτσι πίναμε το κρασί μας. Το’χα ξεχάσει για λίγο καιρό. Ευχαριστώ για την υπενθύμιση 😉\n1 Oct 2012 at 17:05\nμην το ξαναξεχάσεις κι αν δεν έχεις χώρο διώξε μια άλλη, ασήμαντη, βεβαιότητα 🙂\n1 Oct 2012 at 20:35\nμερικα κειμενα χαιρεσαι που γραφτηκαν\n2 Oct 2012 at 12:11\nκαι για μερικά, άλλο τόσο που διαβάστηκαν. σ΄ευχαριστώ\n1 Oct 2012 at 23:28\nάγγιξες φλέβα …\nολυμπιάδος και είχα υπάρξει στα νιάτα μου…\n2 Oct 2012 at 12:15\nτα νιάτα μας υπάρχουν ακόμη εκεί. δώσε παραγγελία τι θέλεις να σου βρω και να σου φέρω όταν ξαναβρεθώ, αν δεν πιστεύεις 🙂\n2 Oct 2012 at 11:37\nΠάντα σεβασμό και κατανόηση σε τέτοιες φιγούρες, που είναι πολλές και παραδόξως οι περισσότερες ήταν με βεβαιότητα κάτι σημαντικό στα νιάτα τους. Ωραία η ιστορία σου.\n2 Oct 2012 at 12:17\nwelcome και ευχαριστώ. σεβασμό και κατανόηση σε όλες τις βεβαιότητες που την άλλη ώρα γίνονται ερωτηματικά\n4 Oct 2012 at 11:40\nΔεν το είχα σκεφτεί ποτέ πως καμιά φορά τα ερωτηματικά δεν ακούγονται (είτε γιατί εκείνα σιωπούν, είτε γιατί εμείς κωφεύουμε). Λίγο “δημουλικό” αυτό, ελλά εύστοχο 🙂\n4 Oct 2012 at 12:51\nχωρίς βεβαίως να παραγνωρίζουμε το ενδεχόμενο, απλώς τα τζάμια να είναι κλειστά.. 🙂


Έναρξη γεωτρήσεων από την ExxonMobil στο τεμάχιο 10 της Κυπριακής ΑΟΖ - energy-industry.gr\nΈναρξη γεωτρήσεων από την ExxonMobil στο τεμάχιο 10 της Κυπριακής ΑΟΖ\nΣύμφωνα με σημερινή ανακοίνωση του Υπουργού Ενέργειας, κ. Γιώργου Λακκοτρύπη, σε εξέλιξη βρίσκεται η γεώτρηση της ExxonMobil-Qatar Petroleum στον στόχο «Δελφίνη», στο τεμάχιο 10 της Κυπριακής Αποκλειστικής Οικονομικής Ζώνης (ΑΟΖ).\nΣε δηλώσεις του, ο κ. Φάνον επανέλαβε την «πάγια θέση των Ηνωμένων Πολιτειών ότι αναγνωρίζουν το δικαίωμα της Κυπριακής Δημοκρατίας για ανάπτυξη του φυσικού της πλούτου». Η δήλωση του κ. Φάνον προσλαμβάνει ιδιαίτερη σημασία, καθώς έγινε μερικές ώρες ύστερα από την απειλή του Τούρκου υπουργού Ενέργειας ότι η Τουρκία θα προχωρήσει και θα κηρύξει «παράνομες» τις αδειοδοτήσεις για φυσικό αέριο από την Κύπρο στην ΑΟΖ.\nΣτέφθηκε με επιτυχία ο διαγωνισμός για την κατασκευή φ/β πάρκου 100MW στην Αλβανία\nΜνημόνιο συνεργασίας για την ενεργειακή αυτονομία δέκα νησιών του Νοτίου Αιγαίου


Θεοδωράκης: Το Ποτάμι δεν θα δώσει ψήφο εμπιστοσύνης - Newpost.gr\nΤην απόφαση του να μην δώσει ψήφο εμπιστοσύνης στην κυβέρνηση ΣΥΡΙΖΑ-ΑΝΕΛ, ανακοίνωσε κατά τη συνεδρίαση της ΚΟ του Ποταμιού, ο Σταύρος Θεοδωράκης.\nΔημοσίευση 1 Οκτωβρίου 2015, 15:01 / Ανανεώθηκε 1 Οκτωβρίου 2015, 17:46\nΚατά την τοποθέτηση του ο επικεφαλής του Ποταμιού εμφανίστηκε με έντονα αντιπολιτευτική διάθεση, κατηγορώντας τόσο την κυβέρνηση όσο και το ΠΑΣΟΚ ( τη συνεργασία με το οποίο απέρριψε κατηγορηματικά), ξεκαθαρίζοντας πως το κόμμα του δεν πρόκειται να μπει στη κυβέρνηση ακόμα και αν στο μέλλον του ζητηθεί.\nΑκόμα, έθεσε δυο προϋποθέσεις για να ψηφίσει τον Νίκo Βούτση στη θέση του νέου Προέδρου της Βουλής. Όπως είπε θα πρέπει να δεσμευτεί πως αυτή η Βουλή θα εκκινήσει τις διαδικασίες για την αναθεώρηση του Συντάγματος αλλά και την αλλαγή του εκλογικού νόμου με την κατάργηση του μπόνους των 50 εδρών και την κατάτμηση των μεγάλων περιφερειών. Κάλεσε δε και τα κόμματα της αντιπολίτευσης να κινηθούν προς αυτή την κατεύθυνση με τη δημιουργία επιτροπής που θα εξετάσει την «αναγέννηση του πολιτικου συστήματος».\nΑναλυτικότερα ο κ. Θεοδωράκης κάλεσε την κυβέρνηση να μην ψάχνει στο κόμμα του για μπακ-απ αλλά να πάει στο ΠΑΣΟΚ που « έχει εμπειρία από αυτά». Μάλιστα απέρριψε κάθε σενάριο συνεργασίας με το κόμμα της κ. Γεννηματά, παρά όπως είπε το μαράζι που έχουν ορισμένοι εκδοτικοί παράγοντες και εργολάβοι γι' αυτό.\nΓια τη σύνθεση της κυβέρνησης είπε πως δείχνει να μην έβαλε μυαλό, χρησιμοποιώντας τα ίδια αποτυχημένα πρόσωπα με ελάχιστες εξαιρέσεις. «Πρώην πασόκοι, λαϊκιστές, καλοπαιδα της δεξιάς και γραφικοί ακροαριστεροι αυτή είναι η κυβέρνηση», δήλωσε χαρακτηριστικά.


Υπ. Αν. - Δίκτυο Καινοτομίας και Νέας Επιχειρηματικότητας\nΠρόστιμα 855.356 ευρώ σε συλλόγους ιδιοκτητών κέντρων ξένων γλωσσών\nΣτήριξη του ΣΕΒ σε πάνω από 30 επιχειρηματικά σχέδια νέων επιστημόνων\nΣεμινάριο στην Πάτρα για το Ε9 από τον Ορέστη Σεϊμένη\nΟμιλία του Υπουργού Ανάπτυξης Κωστή Χατζηδάκη σε εκδήλωση του ΣΕΒ για την πρωτοβουλία: «Μαζί στην εκκίνηση», για την καινοτομία και τη νέα επιχειρηματική γενιά\nΤο σημαντικότερο που πρέπει να κάνουμε για να χτίσουμε μια νέα, υγιή παραγωγική βάση και να επιστρέψουμε στην ανάκαμψη, είναι να ενισχύσουμε άμεσα την ανταγωνιστικότητα και την εξωστρέφειά μας.\nΠροφανώς τα ισχυρότερα εργαλεία για να το πετύχουμε είναι η ανάπτυξη της καινοτομίας και ασφαλώς, η νεανική επιχειρηματικότητα.\nΣε αυτό το πλαίσιο, η σημερινή πρωτοβουλία σας, είναι πολύ θετική διότι διαθέτει όλα τα στοιχεία που είναι αναγκαία για να γυρίσουμε σελίδα:\n◦υποστήριξη στους νέους επιστήμονες που θέλουν επιχειρήσουν\n◦ενίσχυση της καινοτομίας\n◦συνεργασία βιομηχανίας, πανεπιστημίων και έρευνας, δηλαδή τη λεγόμενη και «τριπλή έλικα»\nΕπιτρέψτε μου να σταθώ ιδίως στο τελευταίο, διότι ήδη από τη δεκαετία του 1980, ξεκίνησε και συνεχίζεται σήμερα από εμάς, ο δημόσιος διάλογος, για την αναγκαία συνεργασία μεταξύ Πανεπιστημίων και ιδιωτικού τομέα.\nΑπό τότε υψώνονταν εμπόδια από τους εκπροσώπους του λαϊκισμού και του κρατισμού.\nΕπομένως, είμαι χαρούμενος, γιατί έστω και τώρα, έστω και ίσως λόγω της πικρής εμπειρίας της κρίσης, ολοένα και περισσότεροι κατανοούν πια πως είναι αυτονόητη για τη δημιουργία μια νέας επιχειρηματικής γενιάς, η σύνδεση ακαδημαϊκής/ ερευνητικής κοινότητας και αγοράς.\nΓια να προωθηθεί η καινοτόμος επιχειρηματικότητα, πρέπει να υπάρχει μια αλληλουχία δράσεων που ξεκινούν από το εργαστήριο και ολοκληρώνονται με την εφαρμογή τους στην παραγωγική διαδικασία.\nΚαι σε αυτό πρέπει να υπάρχει συμμετοχή όλων των παικτών:\nΑφενός η συμμετοχή των ερευνητικών κέντρων και των ΑΕΙ, γιατί είναι η εκπαιδευτική και ερευνητική διαδικασία που προσφέρει το περιβάλλον για να αναπτυχθούν και να αποκρυσταλλωθούν οι καινοτόμες ιδέες.\nΑφετέρου η συμμετοχή των επιχειρήσεων γιατί:\n◦δρουν ως μέντορες για τους νέους,\n◦τους ενισχύουν με υλικά μέσα\n◦και βοηθούν στη δικτύωσή τους με την αγορά, στην πράξη.\nΕπομένως, η σημερινή πρωτοβουλία σας, συμβολίζει την αλλαγή που χρειάζεται η Ελλάδα στην παραγωγική της βάση για να χτίσουμε μιαν οικονομία ανταγωνιστική και εξωστρεφή.\nΓι' αυτό δίνω τα συγχαρητήριά μου σε όλους τους εμπλεκόμενους φορείς:\nσε όλα τα ακαδημαϊκά ιδρύματα και ιδίως στο Μετσόβιο Πολυτεχνείο και το Πανεπιστήμιο Θεσσαλίας, στο ΣΕΒ, στο ΕΚΕΦΕ Δημόκριτος και την Περιφέρεια Θεσσαλίας.\nΕύχομαι από καρδιάς, η δράση σας να βρει πολλούς μιμητές.\nΑπό εκεί και πέρα, επιτρέψτε μου να αναφερθώ στο πως εμείς προσπαθούμε να συνεισφέρουμε στην προσπάθεια για αυτήν την αλλαγή.\nΗ κυβέρνηση και προσωπικά ο Πρωθυπουργός, Αντώνης Σαμαράς, έχουν ξεκαθαρίσει πως αποτελεί κεντρική επιλογή η δημιουργία ενός Στρατηγικού Σχεδίου για την καινοτομία και τη νέα επιχειρηματικότητα.\nΘα περιλαμβάνει μια σειρά από θεσμικές αλλαγές, όπως για τα ζητήματα βιομηχανικής ιδιοκτησίας, τα ειδικά κίνητρα για τις επιχειρήσεις, το νομικό πλαίσιο για τα start-ups, μέτρα διευκόλυνσης του επιχειρείν και απλοποίησης των διαδικασιών κλπ.\nΠαράλληλα, θα εμπεριέχει και συγκεκριμένες δράσεις όπως π.χ. τη συνεργασία ακαδημαϊκής κοινότητας-ερευνητικών κέντρων-αγοράς, τα νέα χρηματοδοτικά εργαλεία, την εισαγωγή τεχνογνωσίας κ.α.\nΦυσικά το Σχέδιο συνδυάζεται και με τη βέλτιστη δυνατή αξιοποίηση του νέου ΕΣΠΑ 2014-2020, που στόχος μας είναι να δίνει περισσότερο βάρος από τα προηγούμενα στην επιχειρηματικότητα, την εξωστρέφεια και την καινοτομία.\nΔεν αυτοσχεδιάζουμε: ακολουθούμε τα διεθνώς επιτυχημένα παραδείγματα και «ακούμε» πρωτίστως την αγορά.\nΣτην κατεύθυνση αυτή, λοιπόν, ως Υπουργείο Ανάπτυξης και Ανταγωνιστικότητας, έχουμε αναλάβει συγκεκριμένες πρωτοβουλίες:\n◦Πρώτον, αξιοποιούμε όλες τις σχετικές διεθνείς μελέτες που έχουν παραχθεί, όπως εκείνη της Παγκόσμιας Τράπεζας και της Mc Kinsey.\nΗ Ομάδα Σχεδιασμού που έχουμε συστήσει στο Υπουργείο από ανθρώπους της αγοράς, θα ολοκληρώσει την επεξεργασία του υλικού σύντομα.\n◦Δεύτερον, η σχετική διαβούλευση με τοπικούς φορείς -επιχειρηματικές ενώσεις, ΑΕΙ, ερευνητικά κέντρα- βρίσκεται ήδη σε εξέλιξη, στις περιφέρειες της χώρας (Θεσσαλονίκη, Πάτρα, Ηράκλειο, Αθήνα).\n◦Τρίτον, οργανώνουμε το Δίκτυο Καινοτομίας & Νέας Επιχειρηματικότητας.\nΠρόκειται για μία διαδικτυακή πύλη, -ένα collaboration portal- όπου όλες οι πρωτοβουλίες του ιδιωτικού και δημοσίου τομέα θα συγκεντρώνονται, οι εμπλεκόμενοι θα μπορούν να προβάλλουν τις απόψεις τους και να συνεργάζονται μεταξύ τους.\nΈτσι θα δημιουργήσουμε και ένα σημείο αναφοράς, ένα χρήσιμο εργαλείο για τη νεοφυή -και όχι- μόνο επιχειρηματικότητα.\nΑυτή η προσπάθεια χρησιμοποιεί ως βάση το διαδικτυακό τόπο Start up ώστε να δημιουργήσουμε κάτι ευρύτερο και πιο λειτουργικό.\n◦Τέταρτον, συνεργαζόμαστε με τον Οργανισμό Yozma του Ισραήλ. (fund of funds)\nΠρόκειται για ένα διεθνούς φήμης ίδρυμα που έπαιξε καθοριστικό ρόλο στη μεταστροφή της οικονομίας του Ισραήλ προς την υψηλή τεχνολογία.\nΠρόσφατα υπογράψαμε το σχετικό μνημόνιο συνεργασίας ώστε να μεταφέρουμε από Υozma καλές πρακτικές, αλλά και τεχνογνωσία, για να διαμορφώσουμε «οικοσύστημα καινοτομίας» (με clusters, ερευνητικά κέντρα, venture capital funds κ.α.)\nΑνακεφαλαιώνοντας, λοιπόν, ολοκληρώνουμε πρώτα αυτά τα τέσσερα στάδια, δηλαδή: αξιοποίηση διεθνών μελετών, διαβούλευση με τους φορείς, δημιουργία του ειδικού portal και συνεργασία με τον οργανισμό Yozma.\nΜε αυτή τη βάση και σε συνεργασία με τα συναρμόδια Υπουργεία και τους φορείς, οριστικοποιούμε το Στρατηγικό μας Σχέδιο για την Καινοτομία και τη Νέα Επιχειρηματικότητα.\nΜε τις αλλαγές αυτές και την ενεργό υποστήριξη από την πλευρά μας, ευελπιστούμε πως θα μπορέσουμε να προσελκύσουμε νέες εταιρίες ώστε να εγκαταστήσουν τμήματα ερευνών και ανάπτυξης στην Ελλάδα.\nΗ αρχή έχει γίνει π.χ. με τις εταιρίες Nokia, SAP και ZTE.\nΈτσι επίσης, θα μπορέσουμε να βοηθήσουμε περαιτέρω στην ανάπτυξη κοινών επενδυτικών κεφαλαίων με τη συνεργασία ξένων και ελληνικών εταιριών venture capital.\nΗ κυβέρνηση είναι αποφασισμένη να κάνει αυτό που οφείλει, αλλά σε αυτόν τον αγώνα χρειάζεται η συστράτευση όλων.\nΆλλωστε, παρά τα μεγάλα προβλήματα, εξακολουθούμε να διαθέτουμε το σημαντικότερο κεφάλαιο: νέους ανθρώπους, με φαντασία, δημιουργικότητα, υψηλή κατάρτιση και όρεξη για δουλειά.\nΑς σταματήσουμε, λοιπόν, να κλαίμε πάνω από το «χυμένο γάλα».\nΟι παλιοί δρόμοι δεν οδηγούν σε νέες κατευθύνσεις.\nΠρέπει να αποχωρήσει η παλιά, φοβική και κρατικοδίαιτη Ελλάδα.\nΠρέπει να περάσει μπροστά η νέα γενιά με τις καινούριες ιδέες της και τη δυναμική της.\nΈτσι μόνον θα περάσουμε μπροστά, θα καινοτομήσουμε, θα πρωτοπορήσουμε. Σας ευχαριστώ».


Σήμανση μηνυμάτων ως αναγνωσμένων ή μη αναγνωσμένων - Outlook\nΣήμανση μηνυμάτων ως αναγνωσμένων ή μη αναγνωσμένων\nΟι κεφαλίδες των μη αναγνωσμένων μηνυμάτων εμφανίζονται στα Εισερχόμενα με έντονη γραφή. Ο αριθμός των μη αναγνωσμένων μηνυμάτων προβάλλεται δίπλα στο όνομα του φακέλου, στο Παράθυρο περιήγησης.\nΣημείωση: Μπορείτε να βρείτε όλα τα μη αναγνωσμένα μηνύματα στο φάκελο Μη αναγνωσμένη αλληλογραφία, στην περιοχή Φάκελοι αναζήτησης, στο παράθυρο περιήγησης. Αυτός ο φάκελος αναζήτησης εμφανίζεται στο παράθυρο περιήγησης από προεπιλογή. Εάν δεν βλέπετε το φάκελο Μη αναγνωσμένη αλληλογραφία στους φακέλους αναζήτησης, μπορείτε να τον δημιουργήσετε ξανά.\nΕπιλέξτε τα μηνύματα που θέλετε να αλλάξετε Πώς γίνεται;\nΓια να επιλέξετε γειτονικά στοιχεία, κάντε κλικ στο πρώτο στοιχείο και, κατόπιν, κρατώντας πατημένο το πλήκτρο SHIFT, κάντε κλικ στο τελευταίο στοιχείο.\nΓια να επιλέξετε μη γειτονικά στοιχεία, κάντε κλικ στο πρώτο στοιχείο και κατόπιν, κρατώντας πατημένο το πλήκτρο CTRL, κάντε κλικ στα υπόλοιπα στοιχεία.\nΓια να επιλέξετε όλα τα στοιχεία, από το μενού Επεξεργασία, κάντε κλικ στο στοιχείο Επιλογή όλων.\nΣημείωση: Η αλλαγή της προβολή στοιχείων μπορεί να κάνει ευκολότερη την επιλογή συγκεκριμένων στοιχείων. Για παράδειγμα, εάν θέλετε να επιλέξετε όλα τα μηνύματα με το ίδιο θέμα, στο φάκελο όπου περιέχονται τα μηνύματα, κάντε κλικ στο μενού Προβολή, τοποθετήστε το δείκτη του ποντικιού στην εντολή Τακτοποίηση κατά και, στη συνέχεια, κάντε κλικ στην εντολή Συνομιλία. Επιλέξτε τα μηνύματα που θέλετε από την προβολή.\nΣτο μενού Επεξεργασία, κάντε ένα από τα παρακάτω:\nΓια τη σήμανση ενός μηνύματος ως αναγνωσμένου, κάντε κλικ στην εντολή Σήμανση ως αναγνωσμένου.\nΓια τη σήμανση ενός μηνύματος ως μη αναγνωσμένου, κάντε κλικ στην εντολή Σήμανση ως μη αναγνωσμένου.\nΓια τη σήμανση όλων των μηνυμάτων σε ένα φάκελο, κάντε κλικ στην εντολή Σήμανση όλων ως αναγνωσμένων.\nΣημείωση: Εάν επισημάνετε ένα απαντημένο ή προωθημένο μήνυμα ως μη αναγνωσμένο, το σύμβολο του μηνύματος εξακολουθεί να εμφανίζεται ως ανοιχτός φάκελος. Ωστόσο θα εξακολουθεί να θεωρείται μη αναγνωσμένο για ενέργειες ταξινόμησης, ομαδοποίησης ή εφαρμογής φίλτρου.\nΑπό το μενού Εργαλεία, κάντε κλικ στην εντολή Επιλογές και στη συνέχεια επιλέξτε την καρτέλα Άλλες.\nΚάντε κλικ στο στοιχείο Παράθυρο ανάγνωσης.


ΧΡΗΜΑ & ΤΟΥΡΙΣΜΟΣ: Η Ιρλανδία πετάει φέτος με 7% ανάπτυξη. Οι Πορτογάλοι...\nΗ Ιρλανδία πετάει φέτος με 7% ανάπτυξη. Οι Πορτογάλοι...\n... δανείζονται με αρνητικό επιτόκιο -0,013%.\n- Νέα φράση προστέθηκε στην ευρωπαϊκή γλώσσα: «Μη κάνεις τον έλληνα». Ακόμα πληρώνουμε τα δικά μας λάθη που μας κρατούν καθηλωμένους. «Θα τους τελειώσουμε ή θα μας τελειώσουν, τους τελειώσαμε». Ποιους θα τελειώσουν; Αυτούς με τους οποίους υπέγραψαν μνημόνιο για να μη φύγουν με ελικόπτερο; Αυτούς με τους οποίους μαζί το ψήφισαν; Αυτούς που θα συγκυβερνήσουν αύριο; Ένα χαμηλής ποιότητας, περασμένων προδιαγραφών πολιτικό προσωπικό κρατάει καθηλωμένη τη χώρα.\nΗ Ζωή εκφωνεί υπνωτιστικά λέξεις εν σειρά χωρίς νόημα.\nΑθέμιτο, παράνομο, επονείδιστο, απεχθές, μη βιώσιμο.\nΌσα επίθετα και αν προσθέσει, όσους υπερθετικούς, είναι άχρηστο.\nΤώρα ξέρουμε, άμα «θέλουμε» δεν μας χαρίζουν λεφτά, άμα «ψηφίζουμε» δεν μας δανείζουν χωρίς όρους.\nΤα αστεία προεκλογικά σποτ οδηγούν στο αντίθετο αποτέλεσμα, όσο γελάμε τόσο κάτω πηγαίνει το κόμμα στις δημοσκοπήσεις.\nΤο χιούμορ οδηγεί τελικά στην πικρή οργή, δηλαδή αστειάκια ήταν όλα αυτά;\nΑστειάκια ήταν το «πραξικόπημα» και η «χούντα και κατοχή» και οι «δοσίλογοι» και οι «προδότες»;\nΚαι η έξοδος από την Ευρώπη και η δραχμή, αστειάκια; Εμείς δεν γελάσαμε καθόλου. Άνεργοι, απλήρωτοι, ανασφάλιστοι, νέοι χωρίς δουλειά, επιχειρήσεις με κατεβασμένα ρολά, δυσκολεύονται να γελάσουν με τις συμμορίες της δραχμής που θέλουν να αγοράσουν φτηνά την Ελλάδα. Οι υπόλοιποι, δεν παίζαμε στ’ αστεία. Γιατί στις δημοσκοπήσεις είναι τόσο χαμηλά η «συνείδηση» του Σύριζα; Αυτός δεν ήταν ο αυθεντικός Σύριζα; Η Ζωή, ο Λαφαζάνης, ο Βαρουφάκης, ο Μανώλης Γλέζος, η Νάντια, οι επιτροπές για τις γερμανικές αποζημιώσεις, οι διαγραφές χρέους και τα «δεν πληρώνω»; Αυτό δεν ήταν το αντιμνημονιακό μέτωπο 5 χρόνων, τα ΕΑΜ και οι Βάρκιζες μαζί με τους ψεκασμούς του άλλου εταίρου;\nΓιατί αυτά επιστρέφουν στα περιθωριακά μεγέθη προ κρίσης, ενώ ο Αλέξης διατηρεί τις δυνάμεις του έστω και με φθορά;\nΤο αντιμνημονιακό μέτωπο ήταν οδοστρωτήρας επειδή ακριβώς δεν βασιζόταν σε θέσεις αλλά σε συναισθήματα, σε φόβο, σε ελπίδα, σε οργή.\nΌλα τα άλλα, τα χρήματα του Σώρα, οι υδρογονάνθρακες στο υπέδαφος, τα ρούβλια των Ρώσων, το πετρέλαιο του Τσάβες, οι διαγραφές χρεών και οι λαϊκοί αγώνες για κρατικοποιήσεις τραπεζών, ήταν το περιτύλιγμα μέχρι να ξαναγυρίσουν στις μεταμεσονύχτιες τηλεοπτικές εκπομπές που ανήκουν.\nΗ κινητήριος δύναμη αυτής της 5ετίας ήταν η κοινωνική μηχανική της αδίστακτης πολιτικής τάξης που ανίκανη να αντιληφθεί την κρισιμότητα, «εργαλειοποίησε» το φόβο της πτώσης μιας μικροαστικής κοινωνίας και τον οδήγησε σε μίσος, σε αναζήτηση εξωτερικών εχθρών, των «ξένων», προκειμένου να ξεσπάσει και να μην αναλογιστεί τι πρέπει να κάνει, τι πρέπει να αλλάξει για να προχωρήσει μπροστά.\nΗ πιο συντηρητική δύναμη της ελληνικής κοινωνίας, η «αντιμνημονιακή» απάτη, κοντεύει να μας στοιχίσει όλη τη δεκαετία.\nΒλέπεις αυτούς τους καλούς και αξιοπρεπείς κυρίους να συζητάνε ποιος θα τα κάνει καλύτερα, ποιος κατήργησε το 5ευρο στα νοσοκομεία και ποιος θα δημιουργήσει «σταρτ απς», ποιος είναι παλιός, ποιος νέος και ποιος μεσόκοπος, και εξοργίζεσαι.\nΣε άλλη χώρα ζούσαμε αυτά τα χρόνια; Άλλοι κατέστρεψαν την οικονομία, έκλεισαν τις τράπεζες, εξόντωσαν την αγορά με τα κάπιταλ κοντρόλς;\nΔεν υπάρχουν πια γερμανοτσολιάδες και δοσίλογοι; ΕΑΜ δεν θα κάνουμε να πάρουμε την πατρίδα μας από τους κατακτητές;\nΠαλιοί και νέοι αντιμνημονιακοί που έγιναν μνημονιακοί, σαν τη γάτα ρίχνουν λίγη άμμο, πάμε παρακάτω, ας τα ξεχάσουμε καλύτερα, κανέναν δεν συμφέρει να θυμόμαστε το παρελθόν.\nΤο παρελθόν δεν το θυμάσαι για να δικαιωθεί κάποιος. Αν δεν το αποτιμήσεις, όμως, δεν το ξεπερνάς, το επαναλαμβάνεις.\nΓι’ αυτό μιλάνε όλοι με μισόλογα, με διπλή γλώσσα, πάλι «μάχες» θα δώσουν με την Ευρώπη.\nΟ Σύριζα ονειρεύεται να κάνει με τα μνημόνια ό,τι και οι προηγούμενοι.\nΣυμφωνίες στα λόγια και μετά καθυστερήσεις και σαμποτάζ.\nΑυτό εννοεί ως ωρίμανση.\nΤα Ζάππεια και οι διπλές εκλογές του 2012 έφεραν το δεύτερο μνημόνιο.\nΤο πρόγραμμα Θεσσαλονίκης, οι εκλογές του Ιανουαρίου και τα δημοψηφίσματα, έφεραν το κλείσιμο των τραπεζών, το τρίτο μνημόνιο.\nΗ επανάληψη της ίδιας πολιτικής μετά τις εκλογές θα έχει αποτέλεσμα την οριστική χρεοκοπία.\nΗ Ιρλανδία πετάει φέτος με 7% ανάπτυξη.\nΟι Πορτογάλοι δανείζονται με αρνητικό επιτόκιο -0,013%.\nΝέα φράση προστέθηκε στην ευρωπαϊκή γλώσσα: «Μη κάνεις τον έλληνα». Ακόμα πληρώνουμε τα δικά μας λάθη που μας κρατούν καθηλωμένους. «Θα τους τελειώσουμε ή θα μας τελειώσουν, τους τελειώσαμε».\nΠοιους θα τελειώσουν;\nΑυτούς με τους οποίους υπέγραψαν μνημόνιο για να μη φύγουν με ελικόπτερο;\nΑυτούς με τους οποίους μαζί το ψήφισαν;\nΑυτούς που θα συγκυβερνήσουν αύριο;\nΈνα χαμηλής ποιότητας, περασμένων προδιαγραφών πολιτικό προσωπικό κρατάει καθηλωμένη τη χώρα.\nΑντί να οδηγήσει την κοινωνία στην έξοδο προσπαθεί να την καθηλώσει στο λαϊκισμό του διχασμού, της κατασκευής εχθρών.\nΓια να μην αντιμετωπίσει την αλήθεια.\nΤο πρώτο μνημόνιο το ψήφισε 1 κόμμα, το δεύτερο 3 κόμματα και το τρίτο 5 κόμματα.\nΗ αξιοπιστία του πολιτικού συστήματος είναι προφανής.\nΗ ελληνική κοινωνία μέσα σε ένα εξάμηνο, μέσα σε μια βουβή συννεφιά, απογοήτευση, μελαγχολία, καταλαβαίνει σιγά-σιγά τι της συνέβη, αναστοχάζεται τον εαυτό της.\nΔεν είναι εύκολο, δεν γίνεται τόσο γρήγορα, σε μήνες, χρειάζεται χρόνο.\nΓι’ αυτό γίνονται οι βιαστικές εκλογές, για να μην υπάρχει χρόνος.\nΗ ελληνική κοινωνία κοιτάζει κριτικά όχι μόνο την «αντιμνημονιακή» απάτη των τελευταίων χρόνων. Η αντιμνημονιακή παραζάλη ήταν η γκροτέσκα συμπύκνωση κάθε παθογένειας των τελευταίων δεκαετιών.\nΟ «διεκδικιτισμός» χωρίς όρια, οι «δικαιωματισμοί» και οι «συλλογικότητες», τα δικαιώματα χωρίς υποχρεώσεις δηλαδή, οι ομάδες συμφερόντων, ο παρασιτισμός, οι εύκολες λύσεις και η τσάμπα μαγκιά, η πολιτική καφενείου, το εμπόριο πατρίδας και επανάστασης για να γεμίζει η τσέπη, το επάγγελμα «οι φίλοι του λαού», οι «ενσωματωμένοι» διανοούμενοι, η «κομματική» δημοσιογραφία, ο κρατικός συνδικαλισμός, τα επιδόματα «ευθύνης», η σύνταξη στα 45.\nΗ εκμετάλλευση του διπλανού ως δικαίωμα, η απομύζηση του κράτους ως επαναστατικό καθήκον, η υπεξαίρεση των ευρωπαϊκών κονδυλίων ως Αντίσταση.\nΗ παλιά Ελλάδα χρεοκόπησε στις μέρες μας και οι πολιτικοί της εκπρόσωποι ούτε σ’ αυτές τις εκλογές το λένε καθαρά.\nΊσως γιατί κι εμείς δεν είμαστε έτοιμοι να το ακούσουμε.\nΑναρτήθηκε από ΚΩΝΣΤΑΝΤΙΝΟΣ στις 12:07 μ.μ.